ரஞ்சி கோப்பை கிரிக்கெட் போட்டியில் தமிழகம் - ஒடிஸா அணிகள் மோதிய ஆட்டம் சமனில் முடிந்தது . முதலில் தமிழகம் 165 ஓவர்களில் 8 விக்கெட் இழப்புக்கு 530 ஓட்டங்கள் எடுத்து டிக்ளேர் செய்தது . அடுத்து ஆடிய ஒடிஸா கடைசி நாளின் முடிவில் 187.1 ஓவர்களில் 9 விக்கெட் இழப்புக்கு 533 ஓட்டங்கள் எடுத்தது . பின்னர் , கடந்த வியாழக்கிழமை தொடங்கிய ஆட்டத்தில் டாஸ் வென்ற தமிழகம் முதலில் பேட் செய்தது . அணியில் அதிகபட்சமாக முரளி விஜய் 140 ஓட்டங்கள் , விஜய் சங்கர் 100 ஓட்டங்கள் , அபராஜித் 109 ஓட்டங்கள் எடுத்தனர் . அபினவ் 12 ஓட்டங்கள் , ஜெகதீசன் 88 ஓட்டங்கள் , இந்திரஜித் 46 ஓட்டங்கள் , வாஷிங்டன் சுந்தர் 14 ஓட்டங்கள் , விக்னேஷ் 10 ஓட்டங்கள் எடுக்க மகேஷ் டக் அவுட் ஆனார் . தமிழகம் டிக்ளேர் செய்தபோது அபராஜித் 109 ஓட்டங்கள் , ரஹீல் ஷா 4 ஓட்டங்களுடன் ஆட்டமிழக்காமல் களத்தில் இருந்தனர் . ஒடிஸா தரப்பில் சூர்யகாந்த் பிரதான் 3 விக்கெட்கள் , சமந்த்ரே , கோவிந்த் தலா 2 விக்கெட்டுகள் எடுத்தனர் . அடுத்து ஆடிய ஒடிஸா அணியில் நட்ராஜ் பெஹரா 91 ஓட்டங்கள் , ராஜேஷ் துபர் 97 ஓட்டங்கள் எடுத்தனர் . பட்நாயக் 66 ஓட்டங்கள் , கோவிந்த் 29 ஓட்டங்கள் , சேனாபதி 4 ஓட்டங்கள் , சாந்தனு மிஸ்ரா 71 ஓட்டங்கள் , சமந்த்ரே 50 ஓட்டங்கள் , சாஹு 36 ஓட்டங்கள் , பிரதான் 43 ஓட்டங்கள் எடுத்தனர் . ஆட்டநேர முடிவில் மோஹந்தி 18 ஓட்டங்கள் , திரஜ் சிங் 2 ஓட்டங்களுடன் ஆட்டமிழக்காமல் இருந்தனர் . தமிழக தரப்பில் வாஷிங்டன் சுந்தர் 4 விக்கெட்கள் மகேஷ் 3 விக்கெட்கள் , சங்கர் , ரஹீல் ஷா தலா ஒரு விக்கெட் எடுத்தனர் . அதன்படி தமிழகம் - ஒடிஸா ஆடிய ஆட்டம் சமனில் முடிந்தது . இந்த ஆட்டத்தில் அபராமாக ஆடிய ஒடிஸாவின் ராஜேஷ் துபர் ஆட்டநாயகனாக அறிவிக்கப்பட்டார் .


தோனி எப்போதும் என்னைவிட சிறந்தவர் , அவர் எனக்கு நிறைய கற்றுக்கொடுத்து இருக்கிறார் , நான் படிக்கும் பல்கலைக் கழகத்தில் தோனிதான் டாப்பர் ! என்று தினேஷ் கார்த்திக் பேட்டி அளித்துள்ளார் . நிடஹாஸ் கோப்பை இறுதிப்போட்டியின் கடைசிப் பந்தில் சிக்ஸர் பறக்கவிட்டு இந்தியாவை ஜெயிக்கவைத்தார் தினேஷ் கார்த்திக் . அந்த ஒரு ஆட்டமே அவர்மீதான நம்பிக்கையை அதிகரித்திருக்கிறது . அதேசமயம் , பெஸ்ட் ஃபினிஸர் என்று புகழப்படும் தோனிக்கு மாற்று இவர்தான் என்றும் சொல்லாதவர்கள் இல்லை . தோனிக்கு முன்பாகவே இந்திய அணியில் இடம்பிடித்தவர் தினேஷ்கார்த்திக் . 32 வயதாகும் அவருக்கு பெரிய வாய்ப்புகள் கிடைக்காமல் போனதால் , களத்தில் தன்னை நிரூபிக்க இத்தனை காலம் தேவைப்பட்டிருக்கிறது . இலங்கையில் நடந்த முத்தரப்பு டி20 தொடரின் இறுதி போட்டியில் தினேஷ் கார்த்திக்கின் மிரட்டலான ஆட்டத்தால் , வங்கதேசத்தை வீழ்த்தி இந்திய அணி வெற்றி பெற்றது . இரண்டு ஓவருக்கு 34 ரன்கள் என்ற இக்கட்டான நிலை இருந்தது . 19வது ஓவரில் 22 ரன்கள் குவித்தார் தினேஷ் கார்த்திக் . கடைசி ஓவரின் கடைசி பந்தில் 5 ரன்கள் தேவைப்பட்டது . கடைசி பந்தில் சிக்ஸர் அடித்து இந்திய ரசிகர்களை மட்டுமல்லாது , வங்கதேசத்துக்கு எதிரான இலங்கை ரசிகர்களையும் மகிழ்ச்சியில் ஆழ்த்தினார் தினேஷ் கார்த்திக் . போட்டிக்கு பிறகு செய்தியாளர்களிடம் பேசிய தினேஷ் கார்த்திக்கிடம் தோனியோடு ஒப்பீடு குறித்து செய்தியாளர் கேட்ட கேள்விக்கு பதிலளிக்கையில் , ‘நான் படித்துக்கொண்டிருக்கும் பல்கலைக்கழகத்தில் தோனிதான் டாப்பர் . எனவே , என்னையும் , அவரையும் ஒப்பிடுவதே ஏற்றுக்கொள்ள முடியாதது . நான் என் கிரிக்கெட் பயணத்தைத் தொடங்கினேன் . இந்த வெற்றி புதிய நம்பிக்கையைத் தந்திருக்கிறது . அதேசமயம் , தோனியின் பயணம் முற்றிலும் மாறுபட்டது . இதுபோன்ற ஆட்டத்தை வெற்றிகரமாக முடிக்க தோனியின் ஆட்டங்கள் சிறந்த உதாரணங்கள் . நெருக்கடி நிலைகளை கையாள்வதை தோனி போன்றவர்களிடமிருந்து கற்றுக்கொள்ள முடியும் என தெரிவித்துள்ளார் .


கூடைப்பந்து வீரர்கள் தங்களது மதச்சார்புடைய தலைப்பாகைகளை அணிய விதித்திருந்த தடையை சர்வதேச கூடைப்பந்து சம்மேளனம் ( எஃப்ஐபிஏ ) திரும்ப பெற்றுள்ளதால் இனி கூடைப்பந்து வீரர்கள் தங்களது மதச்சார்புடைய தலைப்பாகைகளை அணிய தடையில்லை . இந்திய கூடைப்பந்து சம்மேளனம் ( பிஎஃப்ஐ ) அறிக்கை ஒன்றை வெளியிட்டது . அதில் , “கூடைப்பந்தாட்ட வீரர்கள் ஆடுகளத்தில் இருக்கும்போது தலைப்பாகை , நகைகள் உள்ளிட்டவற்றை அணிய அனுமதி மறுத்து கடந்த 2014 - ஆம் ஆண்டு விதிகளில் திருத்தம் கொண்டு வந்திருந்தது . இதனால் அந்த ஆண்டில் சீனாவில் நடைபெற்ற ஆசிய கோப்பை போட்டியின்போது இந்திய வீரர்களான அம்ஜியோத் மற்றும் அம்ரித்பால் சிங் ஆகியோர் தங்களது தலைப்பாகைகளை அகற்ற வற்புறுத்தப்பட்டனர் . இதனிடையே , எஃப்ஐபிஏ - வின் இந்த முடிவுக்கு சர்வதேச அளவில் எதிர்ப்பு எழுந்தது . முஸ்லிம் , யூத மதத்தைச் சேர்ந்த வீரர்களும் இதற்கு கடும் எதிர்ப்பு தெரிவித்தனர் . இந்த நிலையில் , பல்வேறு தரப்பினரின் எதிர்ப்பை அடுத்து , விதிகளில் மேற்கொண்ட திருத்தத்தை திரும்பப் பெறும் நடவடிக்கையை எஃப்ஐபிஏ மேற்கொண்டது . அதுதொடர்பான முடிவு கடந்த 4 - ஆம் தேதி நடைபெற்ற எஃப்ஐபிஏவின் பொதுக் கூட்டத்தில் மேற்கொள்ளப்பட்டது . எஃப்ஐபிஏவில் உறுப்பினர்களாக இருக்கும் 139 நாடுகளும் அதற்கான ஆதரவை ஒருமனதாக தெரிவித்தன” என்று அதில் குறிப்பிடப்பட்டுள்ளது .


உலகின் முன்னணி டென்னிஸ் வீரரான செர்பியாவின் நோவக் ஜோகோவிச் முழங்கையில் ஏற்பட்ட காயம் காரணமாக 2017 சீசனின் எஞ்சிய போட்டிகளில் இருந்து விலகியுள்ளார் . சமீபத்தில் முடிந்த விம்பிள்டன் டென்னிஸ் போட்டியின் காலிறுதியில் செக் . குடியரசின் தாமஸ் பெர்டிச்சுடன் மோதினார் ஜோகோவிச் . அப்போது ஜோகோவிச்சுக்கு முழங்கையில் காயம் ஏற்பட்டதால் அந்தப் போட்டியிலிருந்து பாதியிலேயே விலகினார் . இந்த சீசனின் எஞ்சிய போட்டிகளில் இருந்து விலகியிருப்பதால் அமெரிக்க ஓபன் , டேவிஸ் கோப்பை உள்ளிட்ட முக்கியப் போட்டிகளில் ஜோகோவிச்சால் பங்கேற்க முடியாது . பெல்கிரேடில் இருக்கும் ஜோகோவிச் தனது முகநூல் பக்கத்தில் வெளியிட்டுள்ள விடியோ பதிவில் , “இந்த தருணத்தில் துரதிருஷ்டவசமாக கடினமான முடிவை எடுக்க நேரிட்டது . விம்பிள்டன் போட்டி இந்த முறை எனக்கு கடினமானதாக அமைந்தது . எனது முழங்கை காயம் குறித்து பல்வேறு மருத்துவ நிபுணர்களுடன் கலந்தாலோசித்தேன் . அவர்கள் அனைவருமே எனக்கு ஓய்வு தேவை என கூறிவிட்டனர் . சில காயத்தை உடனடியாக குணப்படுத்த முடியாது . அதில் முழங்கை காயமும் ஒன்று . அதற்கு சிகிச்சை பெற்றாலும் , அது இயல்பாகவே குணமடைய வேண்டும் . ஆனால் தொழில்முறை விளையாட்டில் இருந்துகொண்டு நீண்ட நாள்கள் ஓய்வில் இருப்பது என்பது கடினமானதாகும்” என கூறினார் .


முன்னாள் முதல்வர் ஜெயலலிதா , கடந்த 5ம் தேதி உடல் நலக்குறைவால் காலமானார் . இதையடுத்து , தமிழக முதலமைச்சராக ஓ . பன்னீர்செல்வம் பதவியேற்றார் . ஆனால் , ஜெயலலிதா பொறுப்பு வகித்த பொதுச் செயலாளர் பதவி இதுவரை காலியாவே உள்ளது . இதைதொடர்ந்து ஜெயலலிதாவின் தோழி வி . கே . சசிகலா , அதிமுக பொதுச் செயலாளராக பதவியேற்க வேண்டும் என அதிமுக அமைச்சரகள் , எம்எல்ஏக்கள் , முக்கிய நிர்வாகிகள் வலியுறுத்தி வருகின்றனர் . ஆனால் , இதுவரை வி . கே . சசிகலாவிடம் இருந்து எவ்வித பதிலும் இல்லை . இதற்கிடையில் அதிமுகவில் இருந்து நீக்கப்பட்ட ராஜ்யசபா எம்பி சசிகலாபுஷ்பா உள்பட பலர் வி . கே . சசிகலா அதிமுக பொதுச் செயலாளராக பதவியேற்பதற்கு கடும் எதிர்ப்பு தெரிவித்துள்ளனர் . சிலர் , நீதிமன்றத்தில் வழக்கும் தொடர்ந்துள்ளனர் . மேலும் , அதிமுகவில் உள்ள அமைச்சர்கள் , எம்எல்ஏக்கள் , மூத்த நிர்வாகிகள் என பலர் வி . கே . சசிகலாவுக்கு ஆதரவு தெரிவித்தாலும் , தொண்டர்கள் மற்றும் பொதுமக்கள் சிலர் எதிர்ப்பு தெரிவித்து வருகின்றனர் . இந்நிலையில் , மறைந்த முதல்வர் ஜெயலலிதாவின் அண்ணன் மகள் தீபா அரசியலில் குதிப்பதாக சில தொலைக்காட்சி மற்றும் பத்திரிகைகளில் செய்திகள் வெளியானது . ஆனால் , அதுபற்றி அவர் அறிவித்ததாக எதுவும் தெரியவில்லை . இதனால் , ஏராளமான தொண்டர்கள் , தீபாவை அதிமுக பொதுச் செயலாளராக நியமிக்க வேண்டும் என வலியுறுத்தி வருகின்றனர் . மேலும் , அவரது படம் பதித்த போஸ்டர்களை பல்வேறு பகுதிகளில் ஒட்டி வைத்துள்ளனர் . இதற்கு எதிர்ப்பு தெரிவிக்கும் அதிமுகவின் ஒரு தரப்பினர் , தீபா படம் உள்ள போஸ்டர்களை கிழித்து வருகின்றனர் . இதேபோல் மறைந்த முதல்வர் ஜெயலலிதாவின் போஸ்டர்கள் , பேனர்கள் , கட்அவுட்கள் சென்னை மற்றும் பல்வேறு மாவட்டங்களில் வைக்கப்பட்டுள்ளன . அதில் , வி . கே . சசிகலாவின் படமும் அமைந்துள்ளது . இதற்கு எதிர்ப்பு தெரிவித்து , அந்த பேனர் மற்றும் கட்அவுட்களில் உள்ள வி . கே . சசிகலாவின் படத்தை , அதிமுக தொண்டர்கள் கிழித்து வருகின்றனர் . நகர் தொகுதியான தண்டையார்பேட்டை , மதுரை , திருச்சி , கரூர் , ராமநாதபுரம் , கன்னியாகுமரி , திண்டுக்கல் உள்பட பல்வேறு மாவட்டங்களில் வி . கே . சசிகலாவுக்கு கடும் எதிர்ப்பு தெரிவித்து வருகின்றனர் . ஆனால் , அதிமுகவில் இரு தரப்பினரும் மோதி கொள்வது வி . கே . சசிகலா மற்றும் தீபா ஆகியோருக்காக . இவர்கள் இருவருமே இதுவரை அதிமுக பொதுச் செயலாளர் பதவி எனக்கு வேண்டும் என எந்த தொலைக்காட்சியிலும் பேட்டி அளிக்கவில்லை . அதுபற்றி பேசவும் இல்லை . இதனை தொலைக்காட்சியில் ஒளிபரப்பவும் இல்லை என்பது குறிப்பிடத்தக்கது .


தெலுங்கு டப்பிங்கில் " அதிரிந்தி " என வெளியான " மெர்சல் " படம் , முதல் நாள் வசூலில் தல அஜித்தின் விவேகம் படத்தின் சாதனையை முறியடித்துள்ளது . அட்லி இயக்கத்தில் விஜய் நடிப்பில் தீபாவளி விடுமுறைக்கு திரைக்கு வந்த படம் ‘மெர்சல்’ . பல்வேறு தடைகளை கடந்து வந்த மெர்சல் படத்தில் விஜய் பேசிய தெறிக்கவிடும் அரசியல் வசனங்கள் ஒருபக்கம் இருந்தாலும் , மக்களை கவரும் வண்ணம் விஜய் மற்றும் மற்ற நடிகர்களின் நடிப்பும் மெருகேற்றியது . இவையனைத்தின் கலவையாகதான் ரசிகர்களிடம் ஒட்டுமொத்தமாக வரவேற்பைப் பெற்றது மெர்சல் . இதுவரை எந்த தமிழ் படமும் கேரளாவில் செய்யாத சாதனையையும் விஜய்யின் மெர்சல் படம் செய்தது . இந்நிலையில் தெலுங்கில் மெர்சல் படம் படம் கடந்த் 9 - ஆம் தேதி வெளியானது . அஜித்தின் விவேகத்தின் முதல் சாதனையை " அதிரிந்தி " முறியடித்துள்ளது . அஜித் நடித்து தெலுங்கில் டப் செய்து வெளியான விவேகம் படம் முதல் நாளில் ரூ . 96 இலட்சம் வசூல் செய்தது . ஆனால் , " அதிரிந்தி " முதல் நாளில் ரூ . 1 . 3 கோடிகள் வசூல் செய்துள்ளது .


ஆர் . கே . நகர் இடைத்தேர்தலில் திமுக வேட்பாளர் மருதுகணேஷ் வெற்றி பெற்றால் , தலைவர் கருணாநிதியே நேரில் வந்து நன்றி சொல்ல உள்ளதாக தகவல் வெளியாகி உள்ளது . சென்னை , ஆர் . கே . நகர் இடைத்தேர்தல் வரும் 21 ஆம் தேதி நடைபெற உள்ளநிலையில் , 19 ஆம் தேதி அன்று மாலையுடன் தேர்தல் பிரச்சாரம் முடிவடைய உள்ளது . இதனால் அனைத்து கட்சி வேட்பாளர்களும் பிரச்சாரத்தை வேகப்படுத்தி உள்ளனர் . அதிமுக வேட்பாளர் மதுசூதனனுக்கு ஆதரவாக முதலமைச்சர் எடப்பாடி பழனிசாமி , துணை முதலமைச்சர் ஓ . பன்னீர்செல்வம் , அமைச்சர்கள் என தீவிர வாக்கு சேகரிப்பில் ஈடுபட்டு வருகின்றனர் . திமுக வேட்பாளர் மருதுகணேஷ் , டிடிவி தினகரன் சார்பாக தீவிர பிரச்சாரம் நடத்தப்பட்டு வருகிறது . பணப்பட்டுவாடா காரணமாக கடந்த முறை ஆர் . கே . நகர் இடைத்தேர்தல் நிறுத்தப்பட்டது . இந்த முறையும் தேர்தல் நிறுத்தப்படக் கூடாது என்பதில் தேர்தல் ஆணையம் கவனமாக உள்ளது . ஆனாலும் , ஆர் . கே . நகர் வாக்காளர்களுக்கு பணம் வழங்கப்படுவதாக அரசியல் கட்சியினரும் சுயேட்சை வேட்பாளர்களும் குற்றம் சுமத்தி வருகின்றனர் . ஒரு சில இடங்களில் பணம் வழங்கியவர்களை , காவல்துறையிடம் பிடித்தும் ஒப்படைத்துள்ளனர் . திமுக வேட்பாளர் மருதுகணேஷை ஆதரித்து , மு . க . ஸ்டாலின் பிரச்சாரத்தில் ஈடுபட உள்ளார் . இந்த நிலையில் , மருதுகணேஷை ஆதரித்து , வாட்ஸ் அப்பில் வீடியோ ஒன்று வைரலாக பரவி வருகிறது . கடந்த ஒரு வருட காலமாக உடல்நலக் குறைவால் பாதிக்கப்பட்டிருந்த திமுக தலைவர் கருணாநிதி , தற்போது உடல் நலம் தேறி வருவதாக தெரிகிறது . கடந்த சில மாதங்களுக்கு முன்பாக முரசொலி அலுவலகத்துக்கு கருணாநிதி அழைத்து வரப்பட்டார் . இதனைத் தொடர்ந்து நேற்றுமுன்தினம் இரவு அண்ணா அறிவாலயத்துக்கு கருணாநிதி அழைத்து வரப்பட்டார் . அண்ணா அறிவாலயம் வந்த கருணாநிதி , வருகை பதிவேட்டில் கையெழுத்திட்டார் . ஆர் . கே . நகர் தொகுதியில் வரும் 21 ஆம் தேதி தேர்தல் நடைபெறும் நிலையில் , திமுக வேட்பாளர் மருதுகணேஷை வெற்றி பெற செய்தால் , திமுக தலைவர் கருணாநிதியே வந்து நன்றி சொல்வார் என்றும் கூறப்படுகிறது . திமுகவின் இந்த தேர்தல் யுக்தி பலன் கொடுக்குமா ?


விம்பிள்டன் டென்னிஸ் போட்டியில் ஸ்பெயினின் ரஃபேல் நடாலை தோற்கடித்ததன் மூலம் விம்பிள்டன் போட்டியில் முதல் முறையாக காலிறுதிக்கு முன்னேறினார் கில்லேஸ் முல்லர் . விம்பிள்டன் டென்னிஸ் போட்டியின் காலிறுதிக்கு முந்தைய சுற்றில் உலகின் 4 - ஆம் நிலை வீரரான ஸ்பெயினின் ரஃபேல் நடாலை எதிர்கொண்டார் தரவரிசையில் 16 - வது இடத்தில் இருக்கும் லக்ஸம்பெர்க்கின் கில்லெஸ் முல்லர் . விறு விறுப்பாக நடைப்பெற்ற இந்த ஆட்டத்தின் முடிவில் 6 - 3,6 - 4,3 - 6,4 - 6,15 - 13 என்ற செட் கணக்கில் கில்லெஸ் முல்லர் , நடாலைத் தோற்கடித்து வெற்றிப் பெற்றார் . இதன்மூலம் கில்லெஸ் முல்லர் முதல் முறையாக விம்பிள்டன் டென்னிஸ் காலிறுதிக்கு தகுதிப் பெற்றுள்ளார் . அவர் காலிறுதியில் குரோஷியாவின் மரின் சிலிச்சை சந்திக்கவுள்ளார் . காலிறுதிக்கு முந்தைய மற்றொரு சுற்றில் செக் குடியரசின் தாமஸ் பெர்டிச் மற்றும் உலகின் 8 - ஆம் நிலை வீரரான ஆஸ்திரியாவின் டொமினிக் தீமுடன் மோதி 6 - 3,6 - 7 ( 7 ) , 6 - 3,3 - 6,6 - 3 என்ற செட் கணக்கில் டொமினிக் தீமை வீழ்த்தி காலிறுதிக்கு முன்னேறினார் . ஆடவர் ஒற்றையர் 4 - வது சுற்றில் உலகின் 2 - ஆம் நிலை வீரரான செர்பியாவின் நோவக் ஜோகோவிச் 6 - 2,7 - 6 ( 5 ) , 6 - 4 என்ற செட் கணக்கில் பிரான்ஸின் அட்ரியான் மனாரினோவை வீழ்த்தி காலிறுதிக்கு முன்னேறினார் . அவர் தனது காலிறுதியில் , செக் குடியரசின் தாமஸ் பெர்டிச்சை சந்திக்கிறார் . மகளிர் பிரிவு காலிறுதி ஒன்றில் ரஷியாவின் ஸ்வெட்லனா குஸ்நெட்ஸாவாவை எதிர்கொண்ட முகுருஸா , 6 - 3,6 - 4 என்ற நேர் செட் கணக்கில் வெற்றி பெற்றார் . அதேபோல் , மற்றொரு காலிறுதிச் சுற்றில் அமெரிக்காவின் செரீனா வில்லியம்ஸ் 6 - 3,7 - 5 என்ற செட் கணக்கில் லாத்வியாவின் ஜெலீனா ஆஸ்டாபெங்கோவை தோற்கடித்தார் .


டெல்டா மாவட்டங்களில் கடந்த மாதம் காஜ புயலின் கோர தாண்டவத்தால் , அங்குள்ள மக்களின் வாழ்வாதாரம் முற்றிலும் கேள்வி குறியாக மாறியுள்ளது . பலர் வீடு , உடைமைகளை இழந்து தவித்து வருகிறார்கள் . இவர்களுக்கு உதவ உலகில் பல்வேறு பகுதிகளில் இருந்தும் நிவாரண பொருட்கள் வந்த வண்ணம் உள்ளது . அதே போல் நடிகர் லாரன்ஸ் உள்ளிட்ட சிலர் இவர்களுக்கு வீடு கட்டி தருவதாகவும் கூறியுள்ளனர் . இந்நிலையில் தற்போது இத்தனை நாள் திரையுலகின் பக்கம் தலைகாட்டாமல் இருந்த பிரபல நடிகர் மோகன் . . . கஜா புயலால் பாதிக்கப்பட்ட மக்களுக்கு உதவ களத்தில் குதித்துள்ளார் . இவர் கஜா புயலால் பாதிக்கப்பட்ட மக்களை நேரடியாக சென்று சந்தித்தார் . அவர்களுக்கு தேவையான அரிசி , பருப்பு வகைகள் , பாய்கள் , சோலார் விளக்குகள் உள்ளிட்ட நிவாரண பொருட்களை வழங்கினார் . மேலும் வழியில் மின்சார சீரமைப்பு பணிகளில் ஈடுபட்டிருந்த ஊழியர்களையும் சந்தித்து அவர்களின் சேவையை பாராட்டினார் . 80 களில் முன்னணி நடிகராக இருந்த இவருக்கு , கொடிய நோய் தோற்று இருந்ததாக பரவிய வதந்தியின் காரணமாக இவருக்கு பட வாய்ப்புகள் குறைந்தது . தற்போது இவர் தொழிலதிபராக மாறி திரையுலகை விட்டு முற்றிலும் விலகி உள்ளார் என்பது குறிப்பிடத்தக்கது .


இலங்கைக்கு எதிராக எஞ்சியுள்ள இரண்டு டெஸ்ட் போட்டிகளில் விளையாடுவதற்கு தமிழக வீரர் விஜய் சங்கர் தேர்வு செய்யப்பட்டுள்ளார் . இந்திய அணியின் நம்பிக்கை நட்சத்திரமாக வலம் வந்துகொண்டிருக்கும் புவனேஷ்குமார் , தனது நேர்த்தியான பந்துவீச்சினால் , இந்திய அணியின் வெற்றிக்கு வித்திட்டு வருகிறார் . சிறந்த வேகப்பந்து வீச்சாளரான புவனேஷ்குமாருக்கு வரும் 23 - ம் தேதி திருமணம் நடைபெற உள்ளது . எனவே நவ . , 24 - ம் தேதி தொடங்க இருக்கும் இலங்கைக்கு எதிரான இரண்டாவது டெஸ்ட் போட்டியில் அவர் விளையாட மாட்டார் . அதன்பிறகான 3வது டெஸ்ட் போட்டியிலிருந்தும் புவனேஷ் விலகியுள்ளார் . எனவே புவனேஷ்குமாருக்கு பதிலாக , திருநெல்வேலியை சேர்ந்த தமிழக வீரர் விஜய் சங்கர் சேர்க்கப்பட்டு இருப்பதாகக் கூறப்படுகிறது . விஜய் சங்கர் , 2015லிருந்து இந்தியா “ஏ” அணியில் விளையாடி வருகிறார் . மேலும் ரஞ்சி கோப்பையிலும் நல்ல சராசரியை வைத்துள்ளார் . 27 விக்கெட்டுகளையும் வீழ்த்தியுள்ளார் . ஆல் ரவுண்டரான விஜய் சங்கர் , ஐபிஎல் - லில் சென்னை அணிக்காக விளையாடினார் . சென்னை அணிக்கு தடை விதிக்கப்பட்டதை அடுத்து ஹைதராபாத் அணிக்காக விளையாடி வருகிறார் . திருமணம் காரணமாக இலங்கைக்கு எதிரான எஞ்சிய டெஸ்ட் போட்டியிலிருந்து புவனேஷ்குமார் விலகியுள்ளதால் , அவரது இடத்தில் விஜய் சங்கர் சேர்க்கப்பட்டுள்ளதாகக் கூறப்படுகிறது . ஏற்கனவே தமிழக வீரர் அஸ்வின் இந்திய அணியில் உள்ளார் . இந்நிலையில் , விஜய் சங்கரும் அணியில் சேர்க்கப்பட்டுள்ளார் . தொடக்க வீரர் ஷிகர் தவானும் 2வது டெஸ்ட் போட்டியிலிருந்து விலகியுள்ளார் . அவருக்குப் பதிலாக தமிழகத்தைச் சேர்ந்த முரளி விஜய் சேர்க்கப்படலாம் என தெரிகிறது . முரளி விஜயும் விஜய் சங்கரும் அணியில் சேர்க்கப்பட்டால் , அஸ்வினுடன் சேர்த்து மூன்று தமிழக வீரர்கள் , ஒரே போட்டியில் இந்திய அணிக்காக விளையாடுவர் . தற்போதைய இந்திய அணியில் , வேறு எந்த மாநிலத்திலிருந்தும் மூன்று வீரர்கள் இடம்பெறவில்லை .


பிக்பாஸ் சீசன் 2 நிகழ்ச்சியில் ஒருவரை பற்றி மற்றவர்களிடம் குறை கூறி வருவதாக , தொடர்ந்து விமர்சனங்களுக்கு ஆளானவர் ஆர் . ஜே . வைஷ்ணவி . தற்போது இவர் , பிக்பாஸ் வீட்டின் 3வது தலைவியாக பொறுப்பில் உள்ளார் . கடந்த வாரம் குறை கூறி மாட்டியதால் , தற்போது யாரையும் பற்றி எதுவும் பேசாமல் நிதானமாக விளையாடி வருகிறார் என்று தோன்றுவதாகவும் பலர் கருத்து தெரிவித்து வருகின்றனர் . பிரபல பத்திரிக்கையாளராக இருந்த சாவி என்கிற சா . விஸ்வநாதனின் பேத்தி தான் இந்த வைஷ்ணவி . இவருடைய தாத்தா , சாவி என்கிற பத்திரிக்கையை துவங்கி பல சினிமா கட்டுரைகள் மற்றும் விழிப்புணர்வு கட்டுரைகள் எழுதி பிரபலமானவர் . இந்த பிரபலத்தின் பேத்தியான வைஷ்ணவியும் ஒரு விதத்தில் மிகவும் பிரபலம் தான் . 104 . 8 சென்னை வானொலியில் பல வருடங்களாக ஆர் . ஜே . வாக வேலை செய்து வருகிறார் . குறிப்பாக பெண்களுக்கு எதிரான வன்கொடுமைகள் குறித்து பேசி அதன் மூலம் பிரபலமானவர் . இவர் பிக் பாஸ் நிகழ்ச்சியில் கலந்து கொண்டுள்ளதால் இவரை பற்றி தெரிந்து கொள்ள பல ரசிகர்கள் ஆர்வம் காட்டி வரும் நிலையில் , இவருடைய பழைய வீடியோ ஒன்று வைரலாக பரவி வருகிறது . இதில் வைஷ்ணவி 7 விநாடியில் ஒரு கண்ணாடி கிளாசில் உள்ள பீர்ரை ஸ்ரா போட்டு உரிந்து குடிக்கிறார் . இந்த வீடியோ தற்போது வைரல் ஆக இவரை பலர் விமர்சிக்கவும் துவங்கியுள்ளனர் . அந்த வீடியோ இதோ . . .


வெஸ்ட் இண்டீஸ் அணிக்கு எதிரான மூன்றாவது ஒருநாள் போட்டியில் ஆடும் உத்தேச அணியை நமது ஏசியாநெட் தமிழ் இணையதளத்தில் வெளியிட்டிருந்தோம் . அதே அணிதான் மூன்றாவது போட்டியில் ஆடுகிறது . வெஸ்ட் இண்டீஸ் அணிக்கு எதிரான மூன்றாவது ஒருநாள் போட்டி புனேவில் நடக்கிறது . முதல் இரண்டு போட்டிகளிலும் வெஸ்ட் இண்டீஸ் அணி இந்திய அணியின் பவுலிங் மீது ஆதிக்கம் செலுத்தி ஆடியதால் இரண்டு போட்டிகளிலுமே 300 ரன்களுக்கு மேல் குவித்தது . எனவே ஷமி நீக்கப்பட்டு இந்திய அணியின் நட்சத்திர வேகப்பந்து வீச்சு ஜோடியான புவனேஷ்வர் குமார் , பும்ரா ஆகிய இருவரும் எஞ்சிய மூன்று போட்டிகளுக்கான இந்திய அணியில் சேர்க்கப்பட்டனர் . வெஸ்ட் இண்டீஸ் அணியின் இளம் அதிரடி வீரர் ஸ்பின் பவுலிங்கை அடித்து ஆடுவதால் , இந்த போட்டியில் மூன்று வேகப்பந்து வீச்சாளர்கள் , இரண்டு ஸ்பின்னர்கள் என 5 பவுலர்கள் மற்றும் 6 பேட்ஸ்மேன்களுடன் இந்திய அணி களமிறங்கும் என ஏசியாநெட் தமிழ் இணையதளத்தில் , உத்தேச அணியை தேர்வு செய்து செய்தி வெளியிட்டிருந்தோம் . இந்த மேட்ச்ல நீங்க 2 பேரும் ஆடல . . பென்ச்ல இருங்க ! ! மூன்றாவது போட்டியில் ஆடும் உத்தேச இந்திய அணி நாம் கூறியதை போலத்தான் கடந்த போட்டியில் ஆடிய உமேஷ் மற்றும் ஜடேஜா ஆகியோர் நீக்கப்பட்டு புவனேஷ் , பும்ரா , கலீல் அகமது ஆகியோர் இணைந்துள்ளனர் . இந்த போட்டியில் டாஸ் வென்ற இந்திய அணியின் கேப்டன் விராட் கோலி , முதலில் பவுலிங்கை தேர்வு செய்தார் . மூன்றாவது போட்டியில் ஆடும் இந்திய அணிஃ விராட் கோலி ( கேப்டன் ) , ரோஹித் சர்மா ( துணை கேப்டன் ) , ஷிகர் தவான் , அம்பாதி ராயுடு , ரிஷப் பண்ட் , தோனி ( விக்கெட் கீப்பர் ) , குல்தீப் யாதவ் , சாஹல் , புவனேஷ்வர் குமார் , பும்ரா , கலீல் அகமது


இந்தியன் சூப்பர் லீக் ( ஐஎஸ்எல் ) கால்பந்து தொடரின் 52 - ஆவது லீக் ஆட்டத்தில் நார்த் ஈஸ்ட் யுனைடெட் அணி 2 - 1 என்ற கோல் கணக்கில் டெல்லி டைனமோஸ் அணியைத் தோற்கடித்தது . இதன்மூலம் 5 - ஆவது வெற்றியைப் பெற்றுள்ள நார்த் ஈஸ்ட் அணி , அரையிறுதி வாய்ப்பை தக்கவைத்துக் கொண்டது . அதேநேரத்தில் இந்த ஆட்டத்தில் டிரா செய்தாலே அரையிறுதி வாய்ப்பை உறுதி செய்துவிடலாம் என்ற நிலையில் களமிறங்கிய டெல்லி அணிக்கு ஏமாற்றமே மிஞ்சியது . குவாஹாட்டியில் புதன்கிழமை நடைபெற்ற இந்த ஆட்டத்தின் முதல் பாதியில் கோல் எதுவும் விழவில்லை . பின்னர் நடைபெற்ற 2 - ஆவது பாதி ஆட்டத்தில் இரு அணிகளும் கோலடிப்பதில் தீவிரம் காட்ட , விறுவிறுப்பு ஏற்பட்டது . 60 - ஆவது நிமிடத்தில் நார்த் ஈஸ்ட் அணி ஆட்டத்தின் முதல் கோலை அடித்தது . டிடியர் கோல் கம்பத்தை நோக்கி தூக்கியடித்த பந்தை கைப்பற்றிய சைதன்யா , டெல்லி பின்கள வீரர்கள் மற்றும் கோல் கீப்பரை வீழ்த்தி இந்த கோலை அடித்தார் . இதன்பிறகு உத்வேகம் பெற்ற நார்த் ஈஸ்ட் அணி 70 - ஆவது நிமிடத்தில் அடுத்த கோலை அடித்தது . ராபர்ட் கொடுத்த பாஸை பெனால்டி பாக்ஸுக்கு வெளியில் வைத்து வாங்கிய ரொமாரிச் , மிக வேகமாக முன்னேறிச் சென்று 10 " யார்ட் ' தூரத்தில் இருந்து கோலடித்தார் . கடைசி 10 நிமிடங்கள் கோலடிப்பதில் தீவிரம் காட்டிய டெல்லி அணி , கோல் கம்பத்தை நோக்கி 6 ஷாட்களை அடித்தது . ஆனால் ஒன்றுகூட கோலாகவில்லை . அதேநேரத்தில் நார்த் ஈஸ்ட் அணியும் தாக்குதல் ஆட்டத்தைக் கையாண்டது . கடுமையாகப் போராடிய டெல்லி அணிக்கு " இஞ்சுரி ' நேரத்தில் மார்செலோ மூலம் ஒரு கோல் கிடைத்தது . எனினும் தோல்வியைத் தவிர்க்க முடியவில்லை .


இழந்த நம்பிக்கையை மீண்டும் பெற கடுமையாக பாடுபட வேண்டி உள்ளது என்று ஆஸ்திரேலியா அணியின் முன்னாள் கேப்டன் ஸ்டீவ் ஸ்மித் கூறியுள்ளார் . தென் ஆப்பிரிக்காவுக்கு எதிரான டெஸ்ட் தொடரில் பந்தை சேதப்படுத்தியதாக எழுந்த புகாரின்பேரில் கேப்டன் ஸ்மித் , துணை கேப்டன் வார்னர் , வீரர் பான்கிராப்ட் ஆகியோர் மீது விசாரணை நடத்தியது கிரிக்கெட் ஆஸ்திரேலியா . பின்னர் , அவர்கள் கிரிக்கெட் விளையாட அதிரடியாக தடை விதித்துள்ளது . தங்களுக்கு விதிக்கப்பட்ட தடையை எதிர்த்து மேல்முறையீடு செய்யப் போவதில்லை என்று ஸ்மித் உள்ளிட்டோர் தெரிவித்திருந்தார் . இந்த நிலையில் அவர் தனது இன்ஸ்டாகிராம் பக்கத்தில் , " தடை விதிக்கப்பட்ட நிலையில் ஏராளமானோர் தங்கள் ஆதரவை எனக்கு தெரிவித்துள்ளனர் . இதற்காக நன்றியைத் தெரிவிக்கிறேன் . எனினும் இழந்த நம்பிக்கையை மீண்டும் பெற கடுமையாக பாடுபடவேண்டியுள்ளது . குடும்பமே ஒருவருக்கு மிகவும் முக்கியமானதாகும் " என்று அவர் தெரிவித்தார் .


பத்து வருடங்களுக்கு முன்பு வரை கத்துக்குட்டி அணி என அழைக்கப்பட்ட வங்கதேச கிரிக்கெட் அணி , இன்று உலகில் கிரிக்கெட் விளையாடும் அனைத்து அணிகளையும் , அவர்களது சொந்த மண்ணிலேயே எதிர்க்கும் அளவிற்கு வளர்ந்துவிட்டது . கடந்த மாதம் நடந்து முடிந்த , உலகின் டாப் எட்டு அணிகள் மட்டும் பங்கேற்கும் சாம்பியன்ஸ் லீக் தொடரில் , அரையிறுதி வரை முன்னேறி மீண்டும் தாங்கள் சிறிய அணி அல்ல என்பதை நிரூபித்தது . வங்கதேசத்திற்கு அடுத்தபடியாக ஆப்கானிஸ்தான் , அயர்லாந்து ஆகிய அணிகள் குறிப்பிடத்தகுந்த அளவிற்கு கிரிக்கெட்டில் முன்னேற்றம் அடைந்து வருகின்றன . 2011 - ஆம் ஆண்டு உலகக்கோப்பையில் , இங்கிலாந்து நிர்ணயித்த 328 ரன்கள் இலக்கை வெற்றிகரமாக துரத்தி அசத்தியது அயர்லாந்து . அதேபோன்று , ஆப்கன் அணியும் கிரிக்கெட்டில் நேர்த்தியான முன்னேற்றத்தை அடைந்து வருகிறது . அந்த அணியின் கேப்டன் முஹம்மது நபியும் , சுழற் பந்துவீச்சாளர் ரஷீத் கானும் 2017 ஐபிஎல் தொடரில் விளையாடினர் . இதில் ரஷீத் கானின் பந்துவீச்சு உலகின் பல முன்னணி பேட்ஸ்மேன்களையும் மிரட்டியது . இதன்மூலம் , ரசிகர்களிடையே அதிக கவனம் பெற்றார் ரஷீத் . இந்நிலையில் , ஆப்கன் அணியின் மற்றொரு விக்கெட் கீப்பராக உள்ள ஷஃபிகுல்லா ஷஃபக் , ஆப்கானிஸ்தானில் நடந்த உள்ளூர் 20 - 20 கிரிக்கெட் தொடரில் ( Paragon Nangarhar Champion Trophy ) கத்தீஸ் கிரிக்கெட் அணிக்காக விளையாடினார் . அதில் ஒரு போட்டியில் விளையாடிய ஷஃபக் , 71 பந்துகளில் 214 ரன்கள் விளாசி உலக சாதனை படைத்துள்ளார் . இதில் 21 சிக்ஸர்களும் , 16 பவுண்டரிகளும் அடங்கும் . இதனால் அவரது அணி 20 ஓவர்களில் 351 ரன்கள் குவித்தது . ( லைட்டா தல சுத்துதா ! ! சேம் ஃபீலிங் ) இந்த இலக்கை துரத்திய எதிரணியான காபூல் ஸ்டார் கிரிக்கெட் கிளப் அணி , 107 ரன்களில் ஆல் அவுட்டானது . இதனால் , ஷஃபக் அணி 244 ரன்கள் வித்தியாசத்தில் மெகா வெற்றியைப் பெற்றது . சர்வதேச டி20 கிரிக்கெட்டில் , ஷஃபக் இதுவரை 35 போட்டிகளில் விளையாடி , 392 ரன்கள் எடுத்துள்ளார் . அவரது அதிகபட்ச டி20 ஸ்கோர் 51 தான் . ஆனால் , அவரது ஸ்டிரைக் ரேட் 143.07 ஆகும் . 2012 , 2014 மற்றும் 2016 டி20 உலகக்கோப்பை தொடர்களில் அவர் அணியில் விளையாடியுள்ளார் . சர்வதேச டி20 வரலாற்றில் , கடந்த 2013 - ஆம் ஆண்டு பெங்களூரு ராயல் சேலஞ்சர்ஸ் அணி , புனே வாரியர்ஸ் அணிக்கு எதிராக 263 ரன்கள் எடுத்திருந்ததே இதுவரை அதிகபட்ச ஸ்கோராக இருந்தது குறிப்பிடத்தக்கது .


இந்தியா - ஆஸ்திரேலியா இடையேயான டெஸ்ட் தொடரில் அனல் பறக்கப்போவது உறுதியாகிவிட்டது . ஆஸ்திரேலிய வீரர்கள் கோலியை வம்பிழுக்க தயாராகிவரும் நிலையில் , வலை பயிற்சியிலேயே வெறித்தனமாக வெளுத்து வாங்குகிறார் கோலி . இந்தியா - ஆஸ்திரேலியா இடையேயான டெஸ்ட் தொடர் இரு அணிகளுக்குமே முக்கியமான தொடர் . இரு அணிகளுமே வெற்றி முனைப்பில் உள்ளன . இந்நிலையில் , முதல் போட்டி அடிலெய்டில் வரும் 6ம் தேதி தொடங்குகிறது . அதற்காக இந்திய வீரர்கள் தீவிரமாக வலைப்பயிற்சியில் ஈடுபட்டு வருகின்றனர் . இந்த தொடரின் முடிவை தீர்மானிக்கும் மாபெரும் சக்தியாக கருதப்படும் விராட் கோலியை வீழ்த்துவதற்கு வியூகங்களை வகுத்துள்ள ஆஸ்திரேலிய அணி , அவரை வம்பிழுப்பதற்கும் தயாராகிவருகிறது . இதற்கிடையே எதிரணி என்ன செய்தாலும் அதற்கு பேட்டிங்கில் தக்க பதிலடி கொடுக்கும் முனைப்பில் தீவிர வலைப்பயிற்சியில் ஈடுபட்டு வருகிறார் விராட் கோலி . வலைப்பயிற்சியில் குல்தீப் யாதவ் பந்தை மிகவும் ஆக்ரோஷமாக தூக்கி அடித்தார் . விராட் கோலியின் ஆட்டத்தில் ஒருவிதமான ஆக்ரோஷமும் வெற்றி பெற வேண்டும் என்ற வெறியும் இருந்ததை உணரமுடிகிறது . அந்த வீடியோ தற்போது சமூக வலைதளங்களில் வைரலாகிவருகிறது .


ஐசிசியின் ஒருநாள் கிரிக்கெட் போட்டிகளுக்கான பேட்ஸ்மேன்கள் தரவரிசையில் விராட் கோலி முதலிடம் பெற்று இந்திய கிரிக்கெட் ஜாம்பவான் சச்சின் டெண்டுல்கரின் சாதனையை சமன் செய்துள்ளார் . ஐசிசி , நேற்று வெளியிடப்பட்ட புதிய தரவரிசைப் பட்டியலின்படி , இந்திய கேப்டன் விராட் கோலியின் புள்ளிகள் 873 - இல் இருந்து , 887 - ஆக அதிகரித்துள்ளது . முன்னதாக , ஒருநாள் தரவரிசையில் 887 புள்ளிகள் பெற்ற ஒரே இந்தியர் என்ற பெருமையை சச்சின் பெற்றிருந்தார் . தற்போது அந்த சாதனையை கோலி சமன் செய்துள்ளார் . இலங்கைக்கு எதிரான தொடரில் 2 சதங்கள் விளாசியதன் மூலம் கோலி இந்த ஏற்றத்தை அடைந்துள்ளார் . ரோஹித் சர்மா , தோனி ஆகியோரும் பட்டியலில் ஏற்றம் கண்டுள்ளனர் . அத்தொடரில் இரு சதங்கள் உள்பட மொத்தமாக 302 ஓட்டங்கள் குவித்த ரோஹித் 5 இடங்கள் முன்னேறி 9 - வது இடத்துக்கு வந்துள்ளார் . அதே தொடரில் மொத்தம் 162 ஓட்டங்கள் எடுத்த தோனி 2 இடங்கள் ஏற்றம் கண்டு 10 - வது இடத்துக்கு முன்னேறியுள்ளார் . இலங்கைக்கு எதிரான தொடரில் மொத்தம் 15 விக்கெட்டுகள் வீழ்த்திய இந்தியாவின் ஜஸ்பிரித் பூம்ரா பந்துவீச்சாளர்களுக்கான பட்டியலில் , 27 இடங்கள் முன்னேறி , முதல் முறையாக 4 - வது இடத்துக்கு வந்துள்ளார் . இதேபோல் , இந்தியாவின் சுழற்பந்துவீச்சாளர் அக்ஸர் படேல் 20 - வது இடத்தில் இருந்து 10 - வது இடத்துக்கு முன்னேறியுள்ளார் . ஹார்திக் பாண்டியா 2 இடங்கள் முன்னேறி 61 - வது இடத்துக்கும் , குல்தீப் யாதவ் 21 இடங்கள் முன்னேறி 89 - வது இடத்துக்கும் , யுவேந்திர சாஹல் 55 இடங்கள் முன்னேறி 99 - வது இடத்துக்கும் வந்துள்ளனர் . அணிகளுக்கான தரவரிசையில் 3 - வது இடத்தில் நீடிக்கிறது இந்தியா என்பது கொசுறு தகவல் .


பாலிவுட் திரையுலகில் , பட வாய்ப்புகளுக்காக பல நடிகைகள் எல்லையை மீறி தங்களுடைய கவர்ச்சி புகைப்படங்களை வெளியிட்டு . ரசிகர்களை சுண்டி இழுக்கும் ட்ரிக்கை கையாண்டு வருகின்றனர் . ஆனால் , இப்படிப்பட்ட கவர்ச்சி புகைப்படங்கள் வெளியிடுவது . . . பாலிவுட் திரையுலகில் சர்வ சாதாரணமான விஷயமாக இருந்தாலும் , கோலிவுட் திரையுலகை பொறுத்தவரை இதெல்லாம் சற்று ஓவராக மட்டுமே பார்க்கப்படுகிறது . அந்த வகையில் சூப்பர் ஸ்டார் ரஜினிகாந்த் , நடித்து கடந்த வருடம் வெளியான ' கபாலி ' படத்தில் ரஜினிக்கு ஜோடியாக நடித்ததன் மூலம் , உலக அளவில் பிரபலமானவர் நடிகை ராதிகா ஆப்தே . இவர் தமிழில் நடித்த டோனி , அழகு ராஜா மற்றும் கபாலி ஆகிய படங்களில் புடவை அணிந்து குடும்ப குத்துவிளக்காக நடித்திருந்தாலும் , பாலிவுட் திரையுலகில் மிகவும் ஆபாசமாக நடித்து சர்ச்சையை ஏற்ப்படுத்தி வருகிறார் . இந்நிலையில் தற்போது பாதி மார்பகங்கள் தெரியும் அளவிற்கு மிகவும் ஆபாசமாக உடை அணிந்து , ராதிகா ஆப்தே வெளியிட்டுள்ள புகைப்படத்தை ரசிகர்கள் பலர் விமர்சித்து வருகிறார்கள் . மேலும் இந்த போட்டோவுக்கு லைக்குகள் மட்டும் இதுவரை 3 லட்சத்தை எட்ட உள்ளது பலருக்கும் ஆச்சர்யத்தை ஏற்படுத்தியுள்ளது . அந்த புகைப்படம் இதோஃ


நடிகர் நாசர் தலைமையில் இயங்கி வரும் நடிகர் சங்கத்தில் , டிரஸ்டி பொறுப்பு வகித்து வரும் நடிகர் எஸ் . வி . சேகர் தன்னுடைய பதவியை ராஜினாமா செய்ததாக சமூக வலைதளத்தில் அறிவித்தார் . இதை தொடர்ந்து தற்போது ஒரு அறிக்கையை வெளியிட்டுள்ளார் . இதில் அவர் கூறி இருப்பதாவது . . நம்சங்க தேர்தல் முடிந்தபின் என்னை நடிகர் சங்க டிரஸ்டிக்களில் ஒருவனாக நியமித்து என்னுடைய அறிவுரை , ஆலோசனைகள் , வழி நடத்துதல் தேவை என கேட்டுக்கொண்டீர்கள் . ஆனால் ஒரு வருடத்தில் பல மாற்றங்கள் . கையெழுத்திடுவதற்கு மட்டும் டிரஸ்டி . என்ற நிலை வந்த போது நான் பல மெயில்கள் அனுப்பியதற்கு எந்த பதிலும் அளிக்காமல் எனக்கு விளக்கம் கேட்டு கடிதம் அனுப்பினீர்கள் . என் பதில் கடிதத்தில் கேட்ட எந்த கேள்விகளுக்கும் பதில் அளிக்கவில்லை . குறிப்பாக நம் நடிகர் சங்கம் 5 கிரவுண்டு அளவில் 30 கோடி ரூபாய் மதிப்புள்ள ரோடை ஆக்கிரமித்துள்ளதாக வந்த புகரைப்பற்றி கேட்டபோது கூட அப்படி ஒன்றுமேயிலையென்று விஷாலும் கார்த்தியும் சொன்னார்கள் . ஆனால் உடனடியாக வழக்கும் ஸ்டேயும் வந்தது . இப்போது சென்னை உயர் நீதிமன்றத்தில் அந்த 18 கிரவுண்டுக்கும் அந்த ரோடுக்கும் உரிமையாளர் என்ற ஆதாரம் நம்மிடம் உள்ளதா என் தெரியவில்லை . எதிர் தரப்பினர் அங்கு ரோடு உள்ளது என ஆதாரங்கள் காட்டியும் தீர்ப்பு நடிகர் சங்கத்திற்கு ஆதரவாக வந்துள்ளது . ஆனால் எதிர் தரப்பினர் உச்ச நீதி மன்றம் செல்வதாக அறிகிறேன் . அங்கு தீர்ப்பு வேறு விதமாக வந்தால் நடிகர் ஸங்கம் இதுவரை செலவழித்த பணம் என்ன ஆகும் ? . அதே போல் சமீபத்தில் நடந்த மலேசிய காலை விழாவிலும் பல குளறுபடிகள் . பல கலைஞர்கள் மரியாதைக்குறைவாக நடத்தப்பட்டு அவமானப்படுத்தப்பட்டார்கள் என தெரிந்து கொண்டேன் . குறிப்பாக இயக்குனர் சங்கதலைவர் விக்ரமன் , R சுந்தரர்ராஜன் , பார்த்திபன் , இயக்குனர் இமயம் பாரதிராஜாவின் மகன் நடிகர் மனோஜ் போன்ற பலர் . இதன் பெயர்தான் நிர்வாக கோளாறு . இப்படி அரை குறையாக செய்வதற்கு எதற்கு பார்க் ஹோட்டலில் இத்தனை நாட்கள் இவ்வளவு ரூம் போட்டு நம் டிரஸ்ட் பணம் செலவழிக்கப்படவேண்டும் . ? ரஜினி கமலுக்கு மரியாதை கொடுப்பதில் தவறில்லை ஆனால் அதே மரியாதையை அனைத்து மூத்த கலைஞனர்களுக்கும் கொடுக்கத் தெரிய வேண்டும் . அதை எப்படி என்று நம் முன்னாள் தலைவர் திரு . விஜயகாந்த் அவர்களிடம் பாடம் கற்றுக்கொள்ளுங்கள் . ஆனால் நீங்கள் திருந்த வாய்ப்பில்லை . மலேசியாவில் பிட்சை எடுக்க வந்த தமிழ் நடிகர்கள் தலைப்பிட்டு வந்த பத்திரிகை பார்க்கவில்லையா ? இத்தனை பணம் மலேசிய தமிழர்கள் மூலம் சம்பாதிக்கும் நாம் நலிந்த மலேசிய தமிழ் குழந்தைகள் கல்விக்கு ஒரு கோடி ரூபாய் கொடுத்தால் குறைந்து போய் விடுவோமா ? பணம் தேவைதான் , அது சுய மரியாதையை விற்று ச ம் பாதிப்பதை என்னால் ஏற்றுக்கொள்ள முடியாது . நம் நடிகர் சங்க மூத்த நாடகக்கலைஞர்கள் சிலரை அழைத்துக் சென்று அரிச்சந்திர மயானகாண்டம் காட்சி நடித்திருந்தால் ( 15 நிமிடம் மட்டுமே வரும் ) அது நீங்கள் நாடக கலைஞர்களை உண்மையாக நேசிக்கிறீர்கள் ஓட்டுக்காக அல்ல என்றாவது தெரிந்து இருக்கும் . அதையும் செய்யவில்லை .  ஆகவே என் மனசாஷிக்கு எதிராக நம் சங்கத்தின் பக்கம் ஏற்படும் தவறுகளுக்கு நான் உடன்பட முடியாது என்பதாலும் டிரஸ்டி என்ற பதவி நடிகர் சங்கத்தை பொருத்த வரையில் ஒரு அலங்காரப்பதவியாக கருதப்படுவதாலும் , மற்ற சகா கலைஞர்களுக்கு உங்களால் ஏற்பட்ட அவமரியாதைக்காகவும் எனக்களிக்கப்பட்ட டிரஸ்டி பதவியை ராஜினாமா செய்கிறேன் . இதுவரை என் இமெயிலில் குறிப்பிட்ட பதில் இல்லா கேள்விகளுக்காகவும் , என் ஒப்புதல் இல்லாத செயல்பாட் டு களுக்கு ம் . நான் பொறுப்பாக மாட்டேன் என்பதையும் இக்கடிதம் மூலம் உறுதி செய்கிறேன் . என் கடிதத்தின் மூலம் ரோசப்பட்டு நீங்கள் அனைவரும் ராஜினாமா செய்தாலும் நம் சங்க கட்டிடம் கட்டப்படும் . அடுத்தமுறை வரும் தேர்தலில் நீங்கள் யாரும் ஜெயிக்கவும் முடியாது என கூறிக்கொள்கிறேன் . இவ்வுலகில் யாரும் நிரந்தரமில்லை என்பதை காலமும் அனுபவமும் உங்களுக்கு உணர்த்தும் . பொது வாழ்வில் எவ்வளவு நேர்மையாக வாழ வேண்டும் என்று நம் மூத்த கலைஞர் திரு சிவகுமார் அவர்களிடம் கற்றுக்கொள்ளுங்கள் . என்று கூறியுள்ளார் .


இளம் விக்கெட் கீப்பர் இஷான் கிஷான் , தோனியையே மிஞ்சும் அளவுக்கு ஸ்டம்பிங் ஒன்றை செய்துள்ளார் . அந்த ஸ்டம்பிங் , ரசிகர்களை மட்டுமல்லாது தோனியையே வியப்பில் ஆழ்த்தும் அளவுக்கு சமயோசிதமான ஸ்டம்பிங் ஆகும் . இந்திய அணியின் முன்னாள் கேப்டனும் சீனியர் வீரருமான தோனி , மிகச்சிறந்த விக்கெட் கீப்பர் . அவர் பேட்டிங்கில் சொதப்பி விமர்சனங்களை சந்தித்துவரும் இந்த நிலையிலும் இந்திய அணியில் அசைக்க முடியாத இடத்தை பிடித்திருப்பதற்கு காரணம் அவரது அனுபவம் மற்றும் விக்கெட் கீப்பிங் செயல்பாடுதான் . அனைத்துக்கால கிரிக்கெட்டின் உலகின் தலைசிறந்த விக்கெட் கீப்பர்களில் ஒருவரான தோனி , அதிவேகம் , சமயோசித சிந்தனை ஆகியவற்றால் ஸ்டம்பிங் மற்றும் ரன் அவுட்களை செய்து ரசிகர்களை மட்டுமல்லாது வீரர்களையும் மிரட்டிவிடுவார் . இளம் வீரர்களுக்கு விளையாட்டு நுணுக்கங்களை சொல்லி கொடுப்பதில் தோனிக்கு அளாதி பிரியம் . இந்திய இளம் வீரர்களுக்கு மட்டுமல்லாமல் எதிரணி வீரர்களுக்கும் விக்கெட் கீப்பிங் நுணுக்கங்களை கற்றுக்கொடுப்பார் . அப்படி தோனியிடம் அதிகமாக கற்றுக்கொண்ட விக்கெட் கீப்பர் என்றால் , இளம் வீரர் இஷான் கிஷான் தான் . இவரும் தோனியின் சொந்த மாநிலமான ஜார்கண்டை சேர்ந்தவர் தான் . தோனியிடமிருந்து நுணுக்கங்களை கற்றுக்கொண்ட இஷான் கிஷான் , இந்த இளம் வயதிலேயே தோனியை விட சமயோசிதமாக ஸ்டம்பிங் ஒன்றை செய்துள்ளார் . விஜய் ஹசாரே தொடரின் அரையிறுதியில் டெல்லியிடம் தோல்வியடைந்து இஷான் கிஷான் தலைமையிலான ஜார்கண்ட் அணி வெளியேறியது . அரையிறுதியில் டெல்லி அணிக்கு எதிரான போட்டியில் டெல்லி வீரர் ஹிம்மத் சிங்கை இஷான் கிஷான் சமயோசிதமாக சிந்தித்து பதற்றப்படமால் ஸ்டம்பிங் செய்துள்ளார் . விக்கெட் கீப்பிங்கில் பந்தை பிடித்த இஷான் கிஷான் , ஸ்டம்பை அடிப்பதற்காக கையை கொண்டுபோய் பாதியில் நிறுத்தினார் . கிரீஸுக்குள் நின்ற பேட்ஸ்மேன் ஹிம்மத் சிங் , பேலன்ஸ் செய்வதற்காக காலை சற்று தூக்கப்போகிறார் என்பதை கணித்த இஷான் கிஷான் , பந்தை கையிலேயே வைத்திருந்தார் . ஹிம்மத் சிங் காலை தூக்கிய கண்ணிமைக்கும் நேரத்தில் ஸ்டம்பிங் செய்தார் . இதனால் ஒன்றும் புரியாமல் நின்றுகொண்டிருந்த ஹிம்மத் சிங்கிற்கு மூன்றாவது அம்பயர் அவுட் கொடுத்ததும்தான் தான் அவுட்டாகியிருப்பது தெரிந்தது .


ஷாருக்கான் - கஜோல் நடிப்பில் வெளியான தில்வாலே துல்ஹனியா லே ஜாயங்கே திரைப்படம் மும்பையில் ஒரு திரையரங்கில் 1200 வாரங்களைக் கடந்து ஓடிக் கொண்டிருப்பது ரசிகர்களை பிரமிப்பில் ஆழ்த்தியுள்ளது . 1995 ஆம் ஆண்டு ஆதித்யா சோப்ரா என்ற அறிமுக இயக்குனர் இயக்கத்தில் உருவான தில்வாலே துல்ஹனியா லே ஜாயங்கே என்ற திரைப்படத்தில் ஷாருக்கான் , ராஜ் என்ற கேரக்டரிலும் கஜோல் சிம்ரன் என்ற கதாபாத்திரத்திலும் நடித்திருந்தனர் . படம் வெளியாகி சக்கைபோடு போட்ட நிலையில் அதன் பாடல்களும் ரசிகர்களிடையே பெரும் வரவேற்பை பெற்றது . இந்தத் திரைப்படம் வெளியாகி 1200 வாரங்களைக் கடந்து விட்ட நிலையில் மும்பையில் உள்ள மராத்தா மந்திர் என்ற திரையரங்கில் ஓடிக்கொண்டிருக்கிறது . மென்மையான காதலை மையமாகக் கொண்டு உருவான இந்த திரைப்படம் 23 ஆண்டுகளாக ஓடிக்கொண்டிருப்பதை ஷாருக்கான் மற்றும் கஜோலின் ரசிகர்கள் கொண்டாடி வரும் நிலையில் , இருவரும் அதற்காக நன்றி தெரிவிப்பதாக ட்விட்டரில் பதிவிட்டுள்ளனர் . ஷாருக்கான் தனது ட்விட்டர் பக்கத்தில் , 23 ஆண்டுகளுக்கு முன் ஆரம்பமான ஒரு விசேஷ பயணம் இன்று வரை தொடர்கிறது . ராஜ் மற்றும் சிம்ரனின் கதையை பெரிய திரையில் 1200 வாரங்களைக் கடந்து இன்றும் உயிர்ப்புடன் வைத்திருக்கிறீர்கள் . எங்கள் மீது இத்தனை ஆண்டுகள் நிபந்தனையற்ற அன்பு செலுத்தியதற்கு மிக்க நன்றி என பதிவிட்டுள்ளார் . அதே நேரத்தில் கஜோல் தனது ட்விட்டர் பக்கத்தில் , 1,200 வாருங்கள் தில்வாலே துல்ஹனியா லே ஜாயங்கே இன்னும் ஓடிக்கொண்டிருக்கிறது . இவ்வளவு ஆண்டுகளாக இந்த படத்தின் மீது நீங்கள் காட்டி வரும் அத்தனை அன்புக்கும் நன்றி . இது என்றும் எப்போதும் எங்கள் அனைவருக்கும் மிகவும் முக்கியமான ஒரு படமாக இருக்கும் என சிலாகித்துள்ளார் . அதேபோல் , இயக்குனர் மற்றும் தயாரிப்பாளர் மற்றும் தொழில்நுட்ப கலைஞர்களும் கூட , தில்வாலே துல்ஹனியா லே ஜாயங்கே படத்தில் ரசிகர்களுக்கு நன்றி பாராட்டி உள்ளனர் .


தேச துரோக வழக்கின் விசாரணை , கடந்த 3ம் தேதி சென்னை எழும்பூர் நீதிமன்றத்தில் விசாரணைக்கு வந்தது . அப்போது ஆஜராக மதிமுக பொது செயலாளர் வைகோவை , 15 சிறை காவலில் வைக்க நீதிமன்றம் உத்தரவிட்டது . இதைதொடர்ந்து சிறைக்காவல் முடிந்து வைகோ , இன்று மீண்டும் கோர்ட்டில் ஆஜர்படுத்தப்பட்டார் . அப்போது நீதிபதி , வைகோவின் சிறை காவலலை நீட்டித்து உத்தரவிட்டார் . இதைதொடர்ந்து அவர் , மீண்டும் புழல் சிறைச்சாலைக்கு கொண்டு செல்லப்பட்டார் . அப்போது அவர் , செய்தியாளர்களிடம் கூறியதாவதுஃ - டெல்லியில் ஒரு மாதத்துக்கு மேலாக விவசாயிகள் போராட்டம் நடத்தி வருகின்றனர் . அதை பற்றி பிரதமர் நரேந்திர மோடி எந்த கவலையும் இல்லாமல் இருக்கிறார் . இது மிகவும் வருத்தமாக இருக்கிறது . மோடியின் அலட்சியத்தை காட்டுகிறது . போராட்டத்தில் ஈடுபடுவது 200 பேர் மட்டும்தானே என அவர் நினைக்கிறார் . ஒட்டு மொத்த தமிழக விவசாயிகள் சார்பில் அவர்கள் போராட்டம் நடத்துகிறார்கள் . அதை மத்திய அரசு ஏற்க மறுத்து வருகிறது . பிரதமர் மோடி , ஒரு கார்ப்பரேட் ஏஜென்ட்டாக இருக்கிறார் என்பதை , அவரை நேரடியாகவே கூறியிருக்கிறேன் . கார்ப்பரேட் நிறுவனங்களுக்காக மோடி , கோடிக்கணக்கான விவசாயிகளை பழி வாங்க கூடாது . மத்திய அரசு , போராட்டம் நடத்தும் விவசாயிகளுக்காக நேரத்தை ஒதுக்க வேண்டும் . அவர்களது கோரிக்கைகளான வறட்சி நிவாரணம் , கடன் தள்ளுபடி , காவரி மேலாண்மை வாரியம் அமைப்பது ஆகியவை நிறைவேற்ற வேண்டும் .


‘பிக் பாஸ்’ நிகழ்ச்சியில் வந்த பலரும் அவரவர் தகுதிக்கு ஏற்ப வாய்ப்புகளை அறுவடை செய்து விட்டார்கள் . அழகும் திறமையும் இருந்தும் அதனை பயன்படுத்திக் கொள்ளாமல் அம்போவென போனது யாஷிகாவும் , ஓவியாவும் தான் . இருவருமே இந்த புகழை வைத்துக் கொண்டு பெரிய படங்களில் நடிக்க முடியாமல் போய்விட்டார்கள் . அதுவும் யாஷிகாவுக்கு ஏகப்பட்ட அழைப்புகள் வந்தும் , யோகிபாபு மாதிரி காமெடியன்களுடன் ஒரு பாடலுக்கு ஆடப் போனதன் விளைவு ? நல்ல நல்ல வாய்ப்புகளுடன் வந்தவர்களும் தலைதெறிக்க ஓட்டம் பிடித்து வருகிறார்கள் . யோகிபாபுவுடன் ‘அடல்ட் ஹாரர் காமெடி’ ஜான்ரா இருட்டு அறையில் முரட்டு குத்து போன்ற ஒரு படத்தில் யோகிபாபுவுடன் , யாஷிகா ஆனந்த் நடிக்கிறார் . ‘குறும்பு’ வகையாக இந்தப்படம் யாஷிகாவுக்கு பெரும் ஹீரோக்களுடன் வாய்ப்பு கிடைக்காத நிலையை உருவாக்கி விடும் என்கிறார்கள் . பிஸியாக வலம் வந்த நடிகை ஸ்ரேயா இந்திர லோகத்தில் ந . அழகப்பன் படத்தில் வடிவேலுவுக்கு ஜோடியாக நடித்தார் . அதன் பிறகு ஸ்ரேயாவுக்கு ஏற்பட்ட நிலைமை ஊரே அறிந்த ரகசியம் தான் .


வீடியோவை வெளியிட வேண்டும் என்று கேட்டோம் அதற்கு சசிகலா மறுத்து விட்டார் என்றும் , மக்கள் மத்தியில் உண்மையை உணர்த்துவதற்காகவே தற்போது இந்த வீடியோ வெளியிடப்பட்டுள்ளதாகவும் தினகரன் ஆதரவாளர் சி . ஆர் . சரஸ்வதி கூறியுள்ளார் . ஆர்கே நகர் தேர்தலில் ஜெயலலிதா மரணம் குறித்தே முதல்வர் பழனிசாமி மற்றும் துணை முதல்வர் ஓ . பன்னீர்செல்வம் தொடர்ந்து பேசி வந்ததாலேயே மக்கள் மத்தியில் உண்மையை உணர்த்துவதற்காகவே வீடியோ வெளியிடப்பட்டுள்ளதாக டிடிவி . தினகரன் தரப்பை சேர்ந்த சி . ஆர் . சரஸ்வதி தெரிவித்துள்ளார் . முன்னாள் முதலமைச்சர் ஜெயலலிதா , மருத்துவமனை படுக்கையில் ஜூஸ் அருந்துவது போன்ற வீடியோ ஒன்று டிடிவி தினகரன் ஆதரவாளர் வெற்றிவேல் இன்று வெளியிட்டார் . நாளை ஆர் . கே . நகர் தொகுதியில் இடைத்தேர்தல் நடைபெறும் நிலையில் இன்று , இந்த வீடியோ வெளியிடப்பட்டது பெரும் சர்ச்சையை ஏற்படுத்தி உள்ளது . இந்த வீடியோ வெளியிடப்பட்டது குறித்து தினகரன் ஆதரவாளர் சி . ஆர் . சரஸ்வதி கூறும்போது , ஓராண்டுக்கு முன்னரே இந்த வீடியோவை வெளியிட்டிருந்தாலும் , இதே சர்ச்சைதான் எழுந்திருக்கும் என்றார் . சசிகலா பற்றி பலரும் அவதூறாக பேசியபோதே இந்த வீடியோவை வெளியிட வேண்டும் என்று கேட்டோம் . ஆனால் அவர் மறுத்து விட்டார் . யாரிடமும் ஜெயலலிதாவை , இந்த கோலத்தில் காட்ட விரும்பவில்லை என்று சசிகலாகூறியிருந்தார் . இந்த வீடியோ ஆதாரத்தை , விசாரணை ஆணையிடம் இதனை கொடுக்கத்தான் போகிறோம் . கடந்த 15 நாட்களாகவே தேர்தல் களத்தில் ஆளும் கட்சியினர் மக்களுக்கு என்ன செய்திருக்கிறார்கள் ? என்ன செய்யப்போகிறார்கள் ? என்று வாக்கு சேகரிக்கவில்லை . மக்கள் மத்தியில் ஜெயலலிதாவின் மரணம் குறித்த சந்தேகங்களையே கூறி வந்தனர் . இதற்கு முற்றுப்புள்ளி வைக்கும் விதமாகவே இந்த வீடியோ வெளியிடப்பட்டுள்ளது . மக்களுக்குதெளிவை கொடுக்கவுமே இந்த வீடியோ தற்போது வெளியிடப்பட்டுள்ளது . மேலும் பேசிய அவர் , இந்த வீடியோ உண்மையான வீடியோ . . . இதை நாங்கள் நீதிமன்றத்திலும் கொடுப்போம் . சிபிஐ விசாரணை வைத்தால் கூட எங்களுக்கு சவுகரியமாகத்தான் இருக்கும் என்றும் சி . ஆர் . சரஸ்வதி கூறியுள்ளார் .


நடிகர் விஜய் ஆண்டனி படத்தில் ஜிஎஸ்டி குறித்த பாடல் வரிகள் இடம் பெற்றுள்ளதால் அவரது வீட்டிற்கு ஐடி ரெய்டு வர வாய்ப்புள்ளது என்று உதயநிதி ஸ்டாலின் கிண்டலடித்துள்ளார் . இசையமைப்பாளரும் நடிகருமான விஜய் ஆண்டனி தற்போது , அண்ணாதுரை மற்றும் காளி போன்ற படங்களில் நடித்துள்ளார் . அண்ணாதுரை படத்தை சீனிவாசனும் , காளி படத்தை கிருத்திகா உதயநிதியும் இயக்கியுள்ளனர் என்பது குறிப்பிடத்தக்கது . வரும் 30 - ஆம் தேதி வெளிவருகிறது அண்ணாதுரை திரைப்படம . இந்த நிலையில் , அதன் இசை வெளியீட்டு விழா நடைபெற்றது . அதில் பங்கேற்ற உதயநிதி ஸ்டாலின் , படத்தின் பாடல்கள் குறித்துப் பேசினார் . அப்போது , " அண்ணாதுரை படத்தில் ஜிஎஸ்டி குறித்த வரிகள் இடம் பெற்று நீக்கப்பட்டதால் , அவரது வீட்டிற்கு ஐ . டி ரெய்டு வர வாய்ப்புள்ளது . எனவே , விஜய் ஆண்டனி கவனமுடன் இருக்க வேண்டும் " என்றும் கிண்டலடித்து கூறினார் .


கடந்த 2001 ஆம் ஆண்டு வெளியாகி நடிகர் சூர்யாவிற்கு திருப்பு முனையாக அமைந்த ' நந்தா ' படத்தில் ' லொடுக்கு பாண்டி ' என்கிற கதாப்பாத்திரத்தில் அறிமுகமானவர் காமெடி நடிகர் கருணாஸ் . முதல் படத்திலேயே அவருடைய காமெடி அனைவராலும் ரசிக்கப்பட்டதால் தொடர்து பல படங்களில் காமெடி மற்றும் குணசித்திர கதாப்பாத்திரத்தில் நடித்தார் . ரஜினி , கமல் , அஜித் , விஜய் என பல முன்னணி நடிகர்கள் படங்களில் நடித்துள்ளது மட்டும் இன்றி தமிழில் பல படங்களை இயக்கி தயாரித்து கதாநாயகனாவும் நடித்துள்ளார் . ஆனால் இவர் கதாநாயகனாக நடித்த படங்கள் இவருக்கு எதிர்பார்த்த அளவிற்கு வெற்றியை கொடுக்கவில்லை . அரசியல் களம்ஃ பாடகர் , நடிகர் , இயக்குனர் என பல்வேறு திறமைகளை கொண்ட இவர் அரசியலையும் விட்டு வைக்க வில்லை . ' முக்குலத்தோர் புலிப்படை ' என்கிற கட்சியைத் துவங்கி அதன் தலைவராகவும் , திருவாடனை தொகுதி எம் . எல் . ஏ வாகவும் பதவி வகித்து வருகிறார் . தொழிலதிபர்ஃ இது நாள் வரை சினிமா மற்றும் அரசியலில் கவனம் செலுத்தி வந்த இவர் தற்போது தொழிலதிபர் அவதாரம் எடுத்துள்ளார் . கடந்த நான்காம் தேதி அன்று திண்டுக்கல்லில் ரவுண்ட் ரோடு என்ற இடத்தில் பாரம்பரிய உணவுகளை மீட்டேடுப்போம் என்கிற கொள்கையுடன் ' ரத்தின விலாஸ் ' என்கிற உணவகத்தை துவங்கியுள்ளார் . இவர் முதல் முதலாக பிள்ளையார் சுழி போட்டு துவங்கியுள்ள இந்த தொழிலுக்கு பிரபலங்கள் பலர் தங்களுடைய வாழ்த்துக்களை தெரிவித்து வருகின்றனர் .


தன் பெயரில் ஆளுநருக்கு மிரட்டல் கடிதம் எழுதியுள்ளதாக போலியான தகவல் வெளியாகி வருகிறது . இது மிகவும் தவறான செயல் என அதிமுக பொதுச்செயலாளர் சசிகலா வினவியுள்ளார் . எம் . எல் . ஏக்களின் ஆதரவு பட்டியலை ஆளுநரிடம் வழங்கியும் சசிகலாவை பொறுப்பேற்க ஆளுநர் இதுவரை அழைக்கவில்லை . இதனால் சசிகலா தரப்பு மிகவும் நெருக்கடிக்கு ஆளாகி வருகின்றனர் . ஏக்களும் , எம் . பிக்களும் , அமைச்சர்களும் கொஞ்சம் கொஞ்சமாக பன்னீர்செல்வத்திற்கு ஆதரவு தெரிவித்து வருகின்றனர் . மேலும் திரை பிரபலங்களும் , முன்னாள் அமைச்சர்கள் , முன்னாள் எம் . எல் . ஏக்களும் அவருக்கு ஆதரவு தெரிவித்து வருகின்றனர் . சின்னம்மா சின்னம்மா என்று கோஷம் போட்டவர்கள் எல்லாம் ஓ . பி . எஸ் பக்கம் சாய்ந்தது சசிகலாவுக்கு மன வேதனையை கொடுத்துள்ளது . வடிவேல் பாணியில் சொல்ல போனால் “பில்டிங் ஸ்ட்ராங் , பேஸ்மட்டம் வீக்” என்ற நிலைமைதான் சசிகலாவுக்கு நிகழ்ந்து வருகிறது . இந்நிலையில் , சசிகலாவுக்கு எதிராக வலைதளங்களில் திடீர் புரளி ஒன்று கிளம்பியுள்ளது . அதாவது , ஆட்சி அமைக்க அழைக்காவிட்டால் தற்கொலை செய்து கொள்வேன் என சசிகலா ஆளுநருக்கு எழுதியது போல் கடிதம் ஒன்று சமூக வலைதளங்களில் வலம் வருகிறது . இதையறிந்த சசிகலா கூவத்தூர் செல்லும் முன் செய்தியாளர்களை சந்தித்தார் . அப்போது , நான் ஆளுநருக்கு மிரட்டல் கடிதம் எழுதியது போல் சித்தரித்து சமூக வலைதளங்களில் யாரோ சிலர் சதிவேலை செய்கின்றனர் . நான் ஆளுநருக்கு எவ்வித கடிதமும் எழுதவில்லை . சிலரின் இத்தகைய செயல் மிகவும் கண்டிக்கத்தக்கது என கோபமாக கூறினார் .


ரஞ்சி கோப்பை கிரிக்கெட் போட்டியின் அரையிறுதியில் விதர்பா 5 ஓட்டங்கள் வித்தியாசத்தில் கர்நாடகத்தை தோற்கடித்து . அடுத்ததாக வரும் 29 - ஆம் தேதி நடைபெறவுள்ள இறுதி ஆட்டத்தில் டெல்லியை சந்திக்கிறது விதர்பா . கொல்கத்தாவில் கடந்த ஞாயிற்றுக்கிழமை தொடங்கிய 2 - வது அரையிறுதியில் விதர்பா - கர்நாடக அணிகள் மோதின . இதில் டாஸ் வென்று முதலில் பேட் செய்த விதர்பா முதல் இன்னிங்ஸில் 61.4 ஓவர்களில் 185 ஓட்டங்களுக்கு சுருண்டது . சர்வதே அதிகபட்சமாக 47 ஓட்டங்கள் எடுத்தனர் . கர்நாடக தரப்பில் மிதுன் 5 விக்கெட்களை வீழ்த்தினார் . தனது முதல் இன்னிங்ஸை தொடங்கிய கர்நாடகம் , 100.5 ஓவர்களில் 301 ஓட்டங்கள் குவித்து ஆட்டமிழந்தது . கருண் நாயர் 153 ஓட்டங்கள் விளாசினார் . விதர்பா வீரர் குர்பானி 5 விக்கெட்களை எடுத்தார் . முதல் இன்னிங்ஸில் 116 ஓட்டங்கள் பின்தங்கிய விதர்பா , 2 - வது இன்னிங்ஸில் 84.1 ஓவர்களில் 313 ஓட்டங்கள் எட்டியது . அணியில் அதிகபட்சமாக கணேஷ் சதீஷ் 81 ஓட்டங்கள் விளாசினார் . கர்நாடகா தரப்பில் வினய் குமார் , ஸ்டூவர்ட் பின்னி தலா 3 விக்கெட்டுகள் எடுத்தனர் . இதையடுத்து 198 ஓட்டங்கள் என்ற வெற்றி இலக்குடன் தனது 2 - வது இன்னிங்ஸை தொடங்கிய கர்நாடகம் புதன்கிழமை முடிவில் 43 ஓவர்களில் 7 விக்கெட் இழப்புக்கு 111 ஓட்டங்கள் எடுத்திருந்தது . கடைசி நாளான நேற்றைய ஆட்டத்தை கேப்டன் வினய் குமார் 19 ஓட்டங்கள் , கோபால் ஒரு ஓட்டத்துடன் தொடங்கினர் . இந்த இணையில் வினய் குமார் 36 ஓட்டங்களில் ஆட்டமிழந்து வெளியேறினார் . பின்னர் வந்தவர்களில் மிதுன் 33 ஓட்டங்கள் , அரவிந்த் 2 ஓட்டங்களில் நடையைக் கட்டினர் . இறுதிய்ல் 59.1 ஓவர்களில் 192 ஓட்டங்களுக்கு சுருண்டது கர்நாடகம் . கோபால் 24 ஓட்டங்களுடன் ஆட்டமிழக்காமல் இருந்தார் . விதர்பா தரப்பில் குர்பானி 7 விக்கெட்டுகள் சாய்த்தார் . இரு இன்னிங்ஸ்களிலுமாக மொத்தம் 12 விக்கெட்டுகள் வீழ்த்திய குர்பானி ஆட்டநாயகனாக அறிவிக்கப்பட்டார் . அடுத்ததாக வரும் 29 - ஆம் தேதி நடைபெறவுள்ள இறுதி ஆட்டத்தில் டெல்லியை சந்திக்கிறது விதர்பா .


உலகக் கோப்பை கால்பந்து போட்டியில் முன்னாள் சாம்பியன் ஸ்பெயின் 1 - 0 என்ற கணக்கில் ஈரானை வெற்றிக் கண்டது . உலகக் கோப்பை கால்பந்து போட்டியில் குரூப் பி பிரிவு ஆட்டத்தில் முன்னாள் சாம்பியன் ஸ்பெயின் மற்றும் ஈரான் மோதின . . இந்த ஆட்டம் புதன்கிழமை நள்ளிரவு நடைபெற்றது . இதன் தொடக்கத்திலேயே ஸ்பெயின் அணி தொடர்ந்து தாக்குதல் பாணியைக் கடைபிடித்தது . எனினும் , ஈரானின் தற்காப்பு அதற்கு கை கொடுத்தது . அதன்விளைவு ஸ்பெயின் அணியின் கோலடிக்கும் முயற்சிகளை ஈரான் தடுப்பாட்டக்காரர்கள் முறியடித்தனர் . இதனால் முதல் பாதி ஆட்டம் கோலின்றி முடிந்தது . இரண்டாம் பாதி ஆட்டத்தின் 54 - வது நிமிடத்தில் ஸ்பெயின் வீரர் டீகோ கோஸ்டா அற்புதமாக கோலடித்தார் . இதன்மூலம் ஸ்பெயின் 1 - 0 என முன்னிலை பெற்றது . ஈரான் அணி வீரர்கள் எவ்வளவோ முயன்றும் அவர்களது கோலடிக்க முடியவில்லை . இறுதியில் ஸ்பெயின் வெற்றி பெற்று என்று அறிவிக்கப்பட்டது .


தூத்துக்குடி கன்னியாகுமரியின் வளர்ச்சியை விரும்பாதவர்கள் , இலங்கையில் தமிழர்களை கொன்று குவித்த ராஜபக்ஷேவுக்கு துணை போகிறவர்கள்தான் என்று மத்திய அமைச்சர் பொன் . ராதாகிருஷ்ணன் கூறினார் . தூத்துக்குடி மாவட்டம் , திருச்செந்தூர் முருகன் கோயிலில் மத்திய அமைச்சர் பொன் . ராதாகிருஷ்ணன் நேற்று சாமி தரிசனம் செய்தார் . அதற்கு முன்னர் அவர் , கோயிலில் உள்ள விருந்தினர் மாளிகையில் செய்தியாளர்களுக்கு பேட்டியளித்தார் . அதில் , " யோகா கலையின் முக்கியத்துவத்தை ஐக்கிய நாடுகள் சபையில் பிரதமர் நரேந்திர மோடி வலியுறுத்தி பேசினார் . இதனை அனைத்து நாடுகளும் ஏற்று , ஆண்டுதோறும் உலக யோகா தின விழா கொண்டாடப்படுகிறது . பள்ளிக் கூடங்களில் யோகா பயிற்சி அளிப்பது மாணவ - மாணவிகளுக்கு மிகவும் பயனுள்ளதாக அமையும் . பிரதமர் நரேந்திர மோடி தமிழகத்தின் மீது அளவற்ற அன்பு வைத்துள்ளார் . இதனால்தான் மதுரையில் எய்ம்ஸ் மருத்துவமனை அமைக்க ஒப்புதல் தந்திருக்கிறார் . அவருக்கு தமிழ் சமுதாயம் சார்பில் நன்றி தெரிவித்துக் கொள்கிறேன் . காங்கிரசு தலைவர் ராகுல்காந்தி , சோனியா காந்தியை நடிகர் கமல்ஹாசன் சந்தித்தது பயனற்றது . தமிழகத்தில் கிழக்கு கடற்கரை சாலை திட்ட பணிகள் துரிதமாக நடைபெற்று வருகிறது . தமிழகத்தில் எந்த வளர்ச்சி திட்டமும் வரக் கூடாது என்று சில பயங்கரவாதிகள் திட்டமிட்டு செயல்படுகின்றனர் . தமிழகத்தில் எந்த திட்டங்களை செயல்படுத்தவும் எதிர்ப்புத் தெரிவித்து பிரச்சனையை உருவாக்கி , போராட்டத்தை தூண்டுகின்றனர் . இதனை மக்கள் புரிந்து கொள்ள வேண்டும் . தமிழகத்தில் நக்சல் அமைப்பினர் கைதானபோதும்கூட , அதுகுறித்து எந்த கட்சியினரும் பேச மறுக்கின்றனர் . அவர்கள் பயங்கரவாதிகள் வழியில் செல்ல போகிறார்களா ? கன்னியாகுமரியின் வளர்ச்சியை விரும்பாதவர்கள் , இலங்கையில் தமிழர்களை கொன்று குவித்த ராஜபக்ஷேவுக்கு துணை போகிறவர்கள்தான் . தமிழகத்தில் 10 பேர் மத்திய மந்திரிகளாக இருந்தபோதும் கொண்டுவரப்படாத திட்டங்களை பிரதமர் நரேந்திர மோடி கொண்டு வரும்போது எதிர்க்கிறார்கள் . அடுத்தாண்டு நடைபெறும் பாராளுமன்ற தேர்தலில் தமிழகத்தில் பாதிக்கு மேற்பட்ட தொகுதிகளில் பா . ஜ . க . அமோக வெற்றி பெறும் . பா . ஜ . க . வுக்கு எதிராக எத்தனை கட்சிகள் ஒன்று சேர்ந்தாலும் பயனில்லை . அவர்களால் பிரதமர் நரேந்திர மோடியின் சாதனை திட்டங்களுக்கு முன்பாக எதிர்த்து நிற்க முடியாது . பாராளுமன்ற தேர்தலில் பா . ஜ . க . வின் வெற்றியை யாராலும் தடுத்து நிறுத்த முடியாது " என்று அவர் கூறினார் .


ரோஜா படத்தின் மூலம் இசை உலகிற்கு புதிய டிரெண்டை அறிமுகப்படுத்தியவர் ஆஸ்கர் நாயகன் ஏ . ஆர் . ரஹ்மான் . தற்போது தன்னுடைய இசையை அடுத்த லெவலுக்கு கொண்டுபோகிறார் , அது என்ன அடுத்த லெவல் ? என்று கேட்கிறீர்களா ? ரோம் நகரில் . “லெ மஸ்க்” என்ற படத்தை வெர்ச்சுவல் ரியாலிட்டி ( Virtual Reality ) தொழில்நுட்பத்தில் உருவாக்க்கி வருகிறார் . இந்தப் படத்துக்கு அவரே இசையமைக்கிறார் . இசையமைப்பாளராக சாதனை படைத்து ஆஸ்கர் விருதை வென்ற ஏ . ஆர் . ரஹ்மான் , ஹாலிவுட்டிலும் இசையமைத்தார் . இப்போது இயக்குநராகவும் உருமாறியுள்ளார் . இதுபற்றி ஏ . ஆர் . ரஹ்மான் தெரிவித்ததுஃ “25 வருடங்களுக்கு முன்பு ‘ரோஜா’ படத்தில் இசை அமைப்பாளராக அறிமுகமானபோது எப்படி இருந்தேனோ இப்போதும் அப்படித்தான் இருக்கிறேன் . அப்போது மணிரத்னமும் , என்னுடைய குடும்பத்தாரும் மட்டும்தான் எனக்கு ஆதரவாக இருந்தனர் . இப்போது பலருடைய ஆதரவும் எனக்கு இருக்கிறது . இந்த படம் புதிய தொழில்நுட்பத்தில் உருவாகிறது . இது ஒரு புதிய சோதனை முயற்சி . இந்த வி . ஆர் . தொழில்நுட்பத்தை மக்கள் எப்படி ரசிக்கப் போகிறார்கள் என்பதில் தான் எனது எண்ணம் இருக்கிறது . படம் பற்றிய கருத்துக்களுக்காக காத்துக்கொண்டு இருக்கிறேன் . ` பாகுபலி’ போன்ற பிரம்மாண்ட படங்களை எடுக்க இங்கு பல இயக்குநர்கள் இருக்கிறார்கள் . என்னிடம் 200 கோடி பட்ஜெட் எல்லாம் இல்லை” என்று தெரிவித்தார் . இதையடுத்து , இன்னொரு படத்தையும் ஏ . ஆர் . ரஹ்மான் இயக்குகிறார் . இது ‘வி . ஆர் . மூவி பேஸ்’ என்ற புதிய முறையில் இந்திய நடனம் மற்றும் கலாசாரத்தை பிரதிபலிக்கும் படமாக உருவாகிறது என்பது குறிப்பிடத்தக்கது .


இங்கிலாந்துக்கு எதிரான ஆஷஸ் டெஸ்ட் கிரிக்கெட் தொடரின் 5 - வது மற்றும் கடைசி போட்டியில் ஆஸ்திரேலியா இன்னிங்ஸ் மற்றும் 123 ஓட்டங்கள் வித்தியாசத்தில் வென்றதால் ஐந்து போட்டிகள் கொண்ட இந்தத் தொடரை 4 - 0 என்ற கணக்கில் வென்றுள்ளது ஆஸ்திரேலியா . சிட்னி நகரில் கடந்த வியாழக்கிழமை தொடங்கிய கடைசி போட்டியில் டாஸ் வென்று பேட் செய்த இங்கிலாந்து முதல் இன்னிங்ஸில் 112.3 ஓவர்களில் அனைத்து விக்கெட் இழப்புக்கு 346 ஓட்டங்கள் எடுத்தது . அணியில் அதிகபட்சமாக ஜோ ரூட் 83 ஓட்டங்கள் எடுத்தார் . ஆஸ்திரேலிய தரப்பில் பேட்ரிக் கம்மின்ஸ் 4 விக்கெட் வீழ்த்தினார் . பின்னர் தனது முதல் இன்னிங்ஸைத் தொடங்கிய ஆஸ்திரேலியா 193 ஓவர்களில் 7 விக்கெட் இழப்புக்கு 649 ஓட்டங்கள் குவித்து டிக்ளேர் செய்தது . அதிகபட்சமாக உஸ்மான் கவாஜா 171 ஓட்டங்கள் , ஷான் மார்ஷ் 156 ஓட்டங்கள் , மிட்செல் மார்ஷ் 101 ஓட்டங்கள் விளாசினர் . டிம் பெய்ன் 38 ஓட்டங்கள் , பேட்ரிக் கம்மின்ஸ் 24 ஓட்டங்களுடன் ஆட்டமிழக்காமல் இருந்தனர் . இங்கிலாந்து தரப்பில் மொயீன் அலி அதிகபட்சமாக 2 விக்கெட்டுகள் எடுத்தார் . இதனையடுத்து முதல் இன்னிங்ஸில் 303 ஓட்டங்கள் பின்தங்கிய நிலையில் 2 - வது இன்னிங்ûஸ தொடங்கிய இங்கிலாந்து , ஞாயிற்றுக்கிழமை முடிவில் 46 ஓவர்களில் 4 விக்கெட் இழப்புக்கு 93 ஓட்டங்கள் எடுத்திருந்தது . இந்த நிலையில் , கடைசி நாள் ஆட்டத்தை ஜோ ரூட் 42 ஓட்டங்கள் , ஜானி பேர்ஸ்டோவ் 17 ) ஓட்டங்களுடன் தொடங்கினர் . இதில் அரைசதம் கடந்த ஜோ ரூட் , மதிய உணவு இடைவேளைக்குப் பிறகு வயிற்று வலி காரணமாக " ரிடையர்டு ஹர்ட் ' ஆகி வெளியேறினார் . அப்போது அவர் 58 ஓட்டங்கள் எடுத்திருந்தார் . அடுத்தபடியாக டாம் கியூரன் களம் கண்ட நிலையில் , பேர்ஸ்டோவ் 4 பவுண்டரிகள் உள்பட 38 ஓட்டங்களுக்கு ஆட்டமிழந்தார் . அவரை எல்பிடபிள்யூ செய்து வெளியேற்றினார் பேட்ரிக் கம்மின்ஸ் . பின்னர் வந்த ஸ்டூவர்ட் பிராட் 4 ஓட்டங்கள் , மேசன் கிரேன் 2 ஓட்டங்களில் நடையைக் கட்டினர் . அவர்கள் இருவருமே பேட்ரிக் கம்மின்ஸ் பந்துவீச்சில் விக்கெட் கீப்பர் டிம் பெய்னிடம் கேட்ச் கொடுத்து வெளியேறினர் . கடைசி விக்கெட்டான ஜேம்ஸ் ஆன்டர்சன் 2 ஓட்டங்கள் எடுத்திருந்தபோது ஹேஸில்வுட் பந்துவீச்சில் பெய்னிடம் கேட்ச் கொடுத்து ஆட்டமிழந்தார் . இதனால் இங்கிலாந்து 180 ஓட்டங்களுக்குள்ளாக சுருண்டது . டாம் கரன் மட்டும் 23 ஓட்டங்களுடன் ஆட்டமிழக்காமல் இருந்தார் . ஆஸ்திரேலிய தரப்பில் பேட்ரிக் கம்மின்ஸ் 4 விக்கெட்கள் , நாதன் லயன் 3 விக்கெட்கள் , ஸ்டார்க் , ஹேஸில்வுட் தலா ஒரு விக்கெட் எடுத்தனர் . பேட்ரிக் கம்மின்ஸ் ஆட்டநாயகனாகவும் , ஸ்டீவ் ஸ்மித் தொடர் நாயகனாகவும் அறிவிக்கப்பட்டனர் . முதல் 3 ஆட்டங்களிலும் , கடைசி ஆட்டத்திலும் அந்த அணி வென்ற நிலையில் , 4 - ஆவது ஆட்டத்தை மட்டும் இங்கிலாந்து டிரா செய்திருந்தது என்பது குறிப்பிடத்தக்கது .


ஜல்லிக்கட்டு போராட்டத்தின் வெற்றி என்பது ஒருவரை சார்ந்த வெற்றி இல்லை ஒட்டு மொத்த இளைஞர்கள் போராட்டத்திற்கு கிடைத்த வெற்றியாகவும் , தமிழ் மக்களின் போராட்டத்திற்கு கிடைத்த வெற்றியாகவும் தான் பார்க்கப்படுகிறது . ஆனால் இந்த போராட்டத்தின் மூலம் வெளியே தெரியப்பட்ட ஜூலி பிரபலங்கள் கலந்து கொண்ட பிக் பாஸ் நிகழ்ச்சியில் பங்கேற்றுள்ளார் . பிரபலங்கள் மத்தியில் போராளியாக காணப்பட்ட ஜூலி , பிக் பாஸ் நிகழ்ச்சியில் கலந்து கொண்டதால் பலர் தங்களுடைய ஆதரவை அவருக்கு தெரிவித்து வந்தனர் . ஆனால் நாட்கள் போக போக . . . ஜூலியின் சுய ரூபத்தை அறிந்த பலருக்கு அவரை பிடிக்காமல் போய் விட்டது . இந்நிலையில் இவர் நடித்த ஒரு ஆல்பத்தின் பாடலும் வெளியாகியது . இந்த பாடலை இயக்கிய ஜூலியின் நண்பர் ஒரு வலைத்தளத்திற்கு பேட்டியளிக்கும் போது . . . யாருக்கும் கிடைக்காத பொன்னான வாய்ப்பு , ஜூலிக்கு கிடைத்துள்ளது . ஆனால் ஜூலியின் கெட்டபுத்தியால் அவருக்கு கிடைத்த வாய்ப்பு மற்றும் இன்றி , அவரையும் அசிங்கப்படுத்திக்கொண்டார் . இனி அவர் ஒரு போராளி என கூறிக்கொண்டு ஏதாவது போராட்டத்தில் கலந்து கொண்டாலும் அதனை மக்கள் ஏற்றுக்கொள்ள மாட்டார்கள் என தெரிவித்துள்ளார் . மேலும் இவரை வைத்து நான் ஒரு பாடலை இயக்கியதால் மக்கள் மற்றும் இன்று எங்களுடைய நண்பர்களே தங்களை தவறாக நினைத்து ஒதுக்குகிறார்கள் என வேதனையோடு தெரிவித்துள்ளார் .


பிரபல தனியார் தொலைக்காட்சி நடத்திய 100 நாள் விளையாட்டில் கலந்து கொண்டு , தரை குறைவான வார்த்தைகளை பயன்படுத்தியதன் மூலமும் , மிகவும் அதிகமாக கோபப்பட்டு ரசிகர்கள் மத்தியில் தன்னுடைய பெயரை கெடுத்துக்கொண்டவர் நடன இயக்குனர் காயத்ரி . பிக் பாஸ் வீட்டில் இருந்து வெளியே வந்த அவரை சிலர் மன்னிக்க தயாராகா இருந்தாலும் பலர் அவரை மன்னிக்க தயாராக இல்லை . காரணம் இவர் இந்த விளையாட்டை விளையாட்டாக பார்க்காத போது நாங்கள் ஏன் இவரை ஒரு போட்டியாளராக மட்டுமே பார்க்க வேண்டும் என்கிற கேள்விதான் . இவர் வெளியேறியதும் இந்த நிகழ்ச்சியை ஆரம்பத்தில் இருந்து பார்த்த பலர் காத்ரியிடம் பல கேள்விகள் எழுப்பினர் . காயத்ரி அனைவர் எழுப்பிய கேள்விகளில் இருந்து அவர்களில் பலர் ஓவியாவிற்கு மட்டும் தான் சப்போர்ட் செய்கின்றனர் என்பதை புரிந்துக்கொண்டார் . ஒரு நிலையில் , கமலஹாசனிடம் பேசிய காயத்ரி தனக்கு இந்த கேம் , நேற்றைய தினம் தான் புரிந்ததாக சொல்லுகிறார் . மேலும் தங்களுடைய டாஸ்க்கை சரியாக செய்தால் போதும் என்கிற எண்ணம் மட்டுமே தனக்கு இருந்ததாக கூறினார் . இவரின் இந்த பதிலும் பலர் இணையதளங்களில் , தங்களுடைய எதிர்ப்பை தெரிவித்துள்ளார் . காரணம் விதிமுறையை 100 நாட்கள் இந்த வீட்டிற்கும் நீங்கள் இருக்க வேண்டும் 30 கேமராக்கள் உங்களை எப்போதும் கண்காணிக்கும் என்பது தான் . ஆனால் காயத்ரி இந்த அனைத்து விதிமுறைகள் பற்றி தெரிந்து ஏன் வெளியேறும்போதும் பொய் சொல்லுகிறார் என கேள்வி எழுப்பியுள்ளனர் . இந்த கேள்விக்கு காயத்ரி தான் பதில் சொல்ல வேண்டும் அதுவரை பொறுத்திருந்து பாப்போம் .


என்னை பற்றி மக்கள் பரபரப்பாக பேச வேண்டும் என்பதற்காக தான் நான் துப்பாக்கி சூடு குறித்து கருத்து தெரிவித்தேன் என கைது செய்யப்பட்ட சின்னத்திரை நடிகை நிலானி பரபரப்பு வாக்குமூலம் அளித்துள்ளார் . தூத்துக்குடியில் நடந்த துப்பாக்கி சூடு சம்பவத்தை கண்டித்து காவலர் சீருடையில் பெண் ஒருவர் தனது பேஸ்புக் பக்கத்தில் காவலர்கள் குறித்து வீடியோவை வெளியிட்டிருந்தார் . இந்த வீடியோ பதிவு சமூக வலைத்தளங்களில் வைரலாக பரவியது . இதையடுத்து வடபழனியை சேர்ந்த ரிஷி என்பவர் கடந்த மே 22ம் தேதி வடபழனி காவல் நிலையத்தில் புகார் அளித்தார் . அந்த புகாரின்படி இன்ஸ்பெக்டர் சந்துரு விசாரணை நடத்தினர் . அதில் , வீடியோ பதிவு செய்தது சென்னை சாலிகிராமம் அஷ்டலட்சுமி நகரை சேர்ந்த சின்னத்திரை நடிகை நிலானி என்பது தெரியவந்தது . இதையடுத்து நடிகை நிலானி மீது வழக்கு பதிவு செய்து அவரை தீவிரமாக தேடி வந்தனர் . 29 நாள் தீவிர தேடுதலுக்கு பிறகு நேற்று முன்தினம் அதிகாலை நிலானியை நீலகிரி மாவட்டம் குன்னூரில் கைது செய்தனர் . பின்னர் நேற்று மதியம் 1.15 மணிக்கு சைதாபேட்டை நீதிமன்றத்தில் ஆஜர்படுத்தப்பட்டு , நீதிமன்ற உத்தரவுப்படி 15 நாள் நீதிமன்ற காவலில் புழல் சிறையில் அடைக்கப்பட்டார் . இதற்கு முன்பு போலீசார் நடத்திய விசாரணையில் சின்னத்திரை நடிகை நிலானி அளித்த வாக்குமூலத்தில் கூறியிருப்பதாவது ; எனக்கு சிறு வயதில் இருந்தே எனக்கு சினிமாவில் பெரிய நடிகையாக வலம் வர வேண்டும் என்று ஆசை இருந்தது . இதற்காகவே சென்னைக்கு வந்து சினிமாவில் நடிக்க வாய்ப்பு தேடினேன் . ஆனால் தொலைக்காட்சிகளில் தான் வாய்ப்பு கிடைத்தது . அதை வைத்து ஜல்லிக்கட்டு போராட்டம் , ஈழத்தமிழர்களுக்கு ஆதரவான போராட்டங்கள் என சமூக பிரச்னைக்கான போராட்டங்களில் தமிழ் இயக்கங்களுடன் சேர்ந்து போராடி பிரபலமாக நினைத்தேன் . ஆனாலும் என்னை பற்றி பெரிய அளவில் பொதுமக்கள் பேசவில்லை . இதனையடுத்து , தூத்துக்குடி துப்பாக்கி சூடு நடந்த நேரத்தில் சின்னத்திரை படப்பிடிப்பில் காவல்துறை அதிகாரியாக நடிக்கும் போது அவர்கள் சீருடையிலேயே பேஸ்புக் பக்கத்தில் நேரலையாக பேசினேன் . அந்த நேரலை வீடியோவை லட்சகணக்கில் பார்த்தனர் . மேலும் , உலகம் முழுவதிலும் உள்ள தமிழர்களிடம் என்னுடைய பேச்சு சென்றடைந்தது . அதன் பிறகு நான் உலகம் முழுவதும் ஒரே நாளில் பிரபலமானேன் . அதற்காக தான் நான் அவ்வளவு நாள் காத்திருந்தேன் . அதன்பின்னர் , என்னுடைய பேஸ்புக் பக்கத்தை ஆயிரக்கணக்கானோர் பின் தொடர்ந்தனர் . என்னை பற்றி மக்கள் பரவலாக பேச வேண்டும் என்பதற்காகத்தான் வீடியோவை பதிவு செய்தேன் . மேலும் , பட வாய்ப்புக்கான விளம்பரமாக இது அமையும் என்று நினைத்தேன் . அதன்படியே நடந்தது . மற்றப்படி காவல் துறை பற்றி தவறாக பேசும் எண்ணம் இல்லை என வாக்குமூலம் அளித்துள்ளார் .


மூன்றாம் நாள் ஆட்ட நேர முடிவில் 70 ஓட்டங்கள் எடுத்ததன் மூலம் இந்தியாவை விட 93 ஓட்டங்கள் முன்னிலையில் இங்கிலாந்து இருக்கிறது . இந்தியா - இங்கிலாந்து இடையே 19 வயதுக்கு உள்பட்டோருக்கான ( யு - 19 ) , டெஸ்ட் கிரிக்கெட் போட்டியின் முதல் இன்னிங்ஸில் முதலில் பேட் செய்த இங்கிலாந்து , 131.1 ஓவர்களில் 5 விக்கெட் இழப்புக்கு 501 ஓட்டங்கள் எடுத்து டிக்ளேர் செய்திருந்தது . அந்த அணியில் அதிகபட்சமாக மேக்ஸ் ஹோல்டன் 170 , ஜார்ஜ் பார்ட்லெட் 179 ஓட்டங்கள் எடுத்து இருந்தனர் . இந்திய தரப்பில் கனிஷ்க் சேத் 2 விக்கெட்டுகள் வீழ்த்தினார் . அடுத்து ஆடிய இந்திய அணியில் டேரில் ஃபெராரியோ அதிகபட்சமாக 117 ஓட்டங்கள் எடுத்தார் . 122 ஓவர்களில் 8 விக்கெட் இழப்புக்கு 431 ஓட்டங்கள் எடுத்திருந்த நிலையில் டிக்ளேர் செய்வதாக அறிவித்தது இந்தியா . இதையடுத்து இரண்டாவது இன்னிங்ஸைத் தொடங்கிய இங்கிலாந்து , மூன்றாம் நாளான நேற்று ஆட்டநேர முடிவில் 9 ஓவர்களில் 1 விக்கெட் இழப்புக்கு 23 ஓட்டங்கள் எடுத்துள்ளது . ஏற்கெனவே , முதல் இன்னிங்ஸில் 70 ஓட்டங்கள் முன்னிலை பெற்றிருந்த இங்கிலாந்து , தற்போது 93 ஓட்டங்கள் முன்னிலையில் உள்ளது .


11 எம் . எல் . ஏ . க்களை தகுதிநீக்கக் கோரும் திமுகவின் வழக்கு அரசியல் உள்நோக்கம் கொண்டது என ஓபிஎஸ் தரப்பில் வாதிடப்பட்டது . இந்நிலையில் ஓபிஎஸ் தரப்பு வாதங்களும் நிறைவு பெற்றுள்ளது . இதனையடுத்து எதிர்தரப்பினர் அவர்களது வாதங்களை ஜனவரி 17 - ம் தேதி முன்வைக்க உள்ளனர் . அரசு எதிராக வாக்களித்த ஓ . பி . எஸ் உட்பட 11 எம்எல்ஏக்களை தகுதி நீக்கம் செய்ய கோரி , திமுக கொறடா சக்கரபாணி மற்றும் வெற்றிவேல் , தங்கதமிழ்ச்செல்வன் தொடர்ந்த வழக்கு உச்சநீதிமன்ற நீதிபதி ஏகே . சிக்ரி , அசோக்பூஷன் , அப்துநசீர் ஆகியோர் அமர்வில் விசாரணை நடைபெற்று வருகிறது . இன்று ஓபிஎஸ் தரப்பில் முக்கிய வாதங்களை முன்வைக்கப்பட்டது . அதில் நம்பிக்கை வாக்கெடுப்பு நடத்தவே கூடாது என கடிதம் கொடுத்தவர் திமுகவின் சக்கரபாணி . அப்படி இருக்க அதிமுக எம்எல்ஏக்கள் 11 பேர் வாக்குப் பதிவில் அரசுக்கு எதிராக செயல்பட்டார்கள் என சொல்லி வழக்கு தொடுப்பது நியாமற்றது என வாதிடப்பட்டது . மேலும் 11 எம் . எல் . ஏ . க்களை தகுதிநீக்கக் கோரும் திமுகவின் வழக்கு அரசியல் உள்நோக்கம் கொண்டது . மேலும் நீதிமன்றத்திலும் இந்த அரசியலை கொண்டு வருகிறார்கள் . எனவே இந்த வழக்கை அடிப்படையிலேயே ரத்து செய்ய வேண்டும் . வழக்கு தொடுத்திருக்க கூடிய வெற்றிவேல் , தங்க தமிழ் செல்வன் ஆகியோரும் தற்போது எதிர்க்கட்சி வரிசையில் உள்ளனர் . அவர்கள் அதிமுகவில் இல்லை . எனவே இவர்களின் மனுக்களும் அரசியல் உள் நோக்கம் கொண்டது . எனவே இவற்றையும் தள்ளுபடி செய்ய வேண்டும் என கூறினார் . இதில் குறுக்கிட்ட நீதிபதி வழக்கே அரசியல் வழக்கு , அதில் உள்நோக்கம் இருக்கத்தானே செய்யும் என உச்சநீதிமன்ற நீதிபதிகள் கருத்து தெரிவித்தனர் . ஆளுங்கட்சிக்குள் குழப்பம் ஏற்படுத்தி நிலையான அரசை குலைக்கவே எதிர்க்கட்சியினர் வழக்கு தொடுத்துள்ளனர் . 11 எம் . எல் . ஏ . க்களும் மீண்டும் கட்சியில் சேர்ந்துவிட்டனர் . அப்படி இருக்கையில் இதில் திமுகவுக்கு என்ன வேலை என ஓபிஎஸ் தரப்பில் கேள்வி எழுப்பப்பட்டது . அரசுக்கு எதிராக ஆளுநரிடம் கடிதம் தந்த ஒருவர் எதிர்க்கட்சியான திமுகவில் இணைந்துள்ளார் என ஓபிஎஸ் தரப்பில் வாதங்கள் முன்வைக்கப்பட்டது . இந்நிலையில் ஓபிஎஸ் வாதங்கள் நிறைவு பெற்றதையடுத்து , ஜனவரி 17 - ம் தேதி எதிர்தரப்பினர் வாதங்களை முன்வைக்க உள்ளனர் . ஆகையால் இந்த வழக்கு இறுதி கட்டத்தை எட்டியுள்ளது . இந்த வழக்கின் தீர்ப்பு ஓபிஎஸ் தரப்புக்கு பாதகமாக அமைந்தால் தமிழக அரசியலை புரட்டி போடும் என்பதால் அரசியல் வட்டாரத்தில் பரபரப்பு ஏற்பட்டுள்ளது .


திமுகவின் உண்மையான தொண்டர்கள் என் பக்கமே உள்ளனர் என்று , செயல்படாத தலைவர் சென்னையில் இருப்பதாகவும் , செயல்படும் வீரர்கள் மதுரையில் உள்ளதாகவும் முன்னாள் மத்திய அமைச்சர் மு . க . அழகிரி கூறியுள்ளார் . திமுக செயல் தலைவராக மு . க . ஸ்டாலின் இருக்கும் வரை எந்த தேர்தலிலும் திமுக ஜெயிக்காது என்றும் , திமுக வெற்றிப்பாதையில் செல்ல வேண்டும் என்றால் , திமுகாவில் மாற்றம் தேவை என்றும் முன்னாள் மத்திய அமைச்சர் மு . க . அழகிரி கடுமையாக விமர்சனம் செய்திருந்தார் . திமுகவில் மு . க . ஸ்டாலின் கை ஓங்கி காணப்படுகிறது . இந்த நிலையில் அரசியல் மற்றும் திமுகவை விட்டு சற்று ஒதுங்கி மு . க . அழகிரி இருந்து வருகிறார் . ஆனால் , அவ்வப்போது தனது தந்தையும் , திமுக தலைவருமான கருணாநிதியை சந்தித்து நலம் விசாரித்து வருகிறார் . இந்த நிலையில் , மு . க . அழகிரி மதுரையை அடுத்த பாலமேட்டில் இன்று அவரது ஆதரவாளர் ஒருவரின் இல்ல திருமண விழாவில் கலந்து கொண்டார் . அப்போது பேசிய அவர் , திமுகவில் இருப்பவர்கள் பதவிக்காகவே உள்ளனர் என்றார் . திமுகவின் உண்மையான தொண்டர்கள் என் பக்கமே உள்ளனர் . செயல்படாத தலைவர் சென்னையில் உள்ளார் . செயல்படும் வீரர்கள் பாலமேட்டில் உள்ளனர் என்று மு . க . அழகிரி கூறினார் .


வெஸ்ட் இண்டீஸ் அணிக்கு எதிரான நான்காவது ஒருநாள் போட்டியில் ராயுடு சதத்தை கடப்பதற்காக ரிஸ்க் எடுத்து ரன் ஓடிய தோனிக்கு கையில் அடிபட்டது . ஆனால் ராயுடுவின் சதத்திற்காக அந்த ரிஸ்க்கை எடுத்தார் தோனி . வெஸ்ட் இண்டீஸுக்கு எதிரான நான்காவது ஒருநாள் போட்டியில் இந்திய அணி 224 ரன்கள் வித்தியாசத்தில் அபார வெற்றி பெற்றது . இதில் முதலில் பேட்டிங் செய்த இந்திய அணியின் ரோஹித் சர்மா மற்றும் ராயுடுவின் அபார சதத்தால் இந்திய அணி 377 ரன்களை குவித்தது . இந்திய அணியின் மிடில் ஆர்டர் பிரச்னைக்கு , குறிப்பாக 4ம் வரிசையில் நீடித்துவந்த சிக்கலுக்கு ராயுடு தீர்வாக அமைந்துள்ளார் . கிடைத்த வாய்ப்பை சரியாக பயன்படுத்தி சிறப்பாக ஆடி அந்த இடத்தை பிடித்துள்ளார் . நீண்ட இடைவெளிக்கு பிறகு இந்திய ஒருநாள் அணியில் இடம்பிடித்துள்ள ராயுடு , வெஸ்ட் இண்டீஸுக்கு எதிரான இரண்டாவது போட்டியில் சதத்தை தவறவிட்டார் . ஆனால் நான்காவது போட்டியில் சிறப்பாக ஆடிய ராயுடு சதமடித்தார் . அவர் சதமடிக்க வேண்டும் என்பதில் அவருக்கு நிகராக தோனியும் ஆர்வமாக இருந்தார் . ராயுடு 47வது ஓவரில் சதமடித்தார் . அந்த ஓவரை கீமோ பால் வீசினார் . ராயுடு 99 ரன்கள் இருந்தபோது கீமோ பால் வீசிய பந்தை ராயுடு தடுத்து ஆடினார் . அந்த பந்து பேக்வார்டு பாயிண்ட்டில் ஸ்டம்பிற்கு அருகே தான் கிடந்தது . எனினும் ராயுடு சதத்தை கடப்பதற்காக டேஞ்ஜர் எண்டை நோக்கி ரிஸ்க் எடுத்து ஓடினார் தோனி . அப்போது ஃபீல்டர் பந்தை பிடித்து ரன் அவுட் செய்வதற்காக எறிய , அது நேரடியாக தோனியின் கையை பதம்பார்த்தது . ஆனால் அதனால் தோனிக்கு பெரிய பாதிப்பில்லை . ஆனால் தனது விக்கெட்டை பற்றி கவலைப்படாமல் ரிஸ்க் எடுத்து ராயுடுவுக்காக தோனி ரன் ஓடினார் . இதுதான் தோனி என அவரது ரசிகர்கள் கொண்டாடிவருகின்றனர் .


தாய்லாந்து ஓபன் டேபிள் டென்னிஸ் போட்டி இரட்டையர் பிரிவில் ஜெர்மனியிடம் வீழ்ந்த்ஹு இந்தியா வெள்ளி வென்றது . தாய்லாந்து ஓபன் டேபிள் டென்னிஸ் போட்டி பாங்காக்கில் நடைபெற்று வருகிறது . இந்தப் போட்டியின் இரட்டையர் பிரிவில் இந்தியாவின் சத்யன் - சனில் ஷெட்டி இணை தொடக்கத்தில் ஜப்பானுடன் மோதியது . இதில் , 3 - 1 என்ற கணக்கில் ஜப்பானை வீழ்த்தி அசத்தியது . பின்னர் , மலேசியாவுடன் மோதி 3 - 0 என வென்று அரையிறுதிக்கு தகுதி பெற்றது . மற்றொரு இந்திய இணையான ஹர்மீத் தேசாய் - மானவ் தாக்கரை எதிர் கொண்டு 3 - 2 என்ற செட் கணக்கில் வென்று இறுதிக்கு முன்னேறினர் . இறுதி சுற்றில் ஜெர்மனியின் டோபியாஸ் ஹிப்ளர் - கில்லான் ஓர்ட் இணையிடம் மோதி 11 - 9,12 - 14,9 - 11,7 - 11 என்ற செட் கணக்கில் தோல்வியடைந்தது சத்யன் - சனில் ஷெட்டி இணை . இந்த தோல்வியால் இந்திய அணிக்கு வெள்ளிப் பதக்கம் கிடைத்தது .


' ' நான் சினிமாவுக்கு வந்து 28 வருடங்களாகின்றன . இத்தனை வருடங்களில் நடித்தபோது எடுத்த மொத்த நேரத்தையும் விட ‘2.0’ என்ற இந்த ஒரு படத்துக்கு எடுத்த நேரம் அதிகம் . ஒரு நாளைக்கு மேக் அப் போட மூன்றுமணி நேரம் முதல் நான்கு மணிநேரம் , அதைக் கலைக்க ஒரு மணிநேரம் என்று இந்தப் படத்துக்காக நான் பட்டபாடு சொல்லிமாளாது . ஆனால் படம் முடிந்து விஷுவல்களைப் பார்த்தபிறகு அந்தக் களைபெல்லாம் பறந்தோடிவிட்டது . இந்தப்படத்தின் மூலம் இயக்குநர் ஷங்கரிடம் நான் கற்றுகொண்டது ஏராளம் . ஷங்கரை ஒரு இயக்குநர் என்பதை விட அவர் ஒரு சயிண்டிஸ்ட் என்றே சொல்வேன் ‘ என்றார் அக்ஷய்குமார் ' 2.0’ ஆடியோ வெளியீட்டின்போது . அக்ஷய் சொல்லும்போதே அவருக்கு மேக் அப் போடப்பட்ட காட்சிகளைப் பார்க்கும் ஆர்வம் வருகிறதல்லவா . . . இதோ இந்த வீடியோவைப் பாருங்கள் . . மிரட்டல் என்றால் அது இதுதான் .


சென்னை பட்டினபாக்கத்தில் உள்ள நடிகையும் , காங்கிரஸ் கட்சியின் , செய்தி தொடர்பாளருமான நடிகை குஷ்புவின் வீ்டடில் வெடிகுண்டு வைத்திருப்பதாக நள்ளிரவில் தேனாம்பேட்டை 108 ஆம்புலன்ஸ் சேவை மையத்திற்கு தொலைப்பேசி அழைப்பு வந்தது . இதையடுத்து குஷ்புவின் வீட்டிற்கு சென்று காவல் துறையினர் விசாரணை நடத்தி வருகின்றனர் . நடிகை குஷ்பு சர்ச்சையான கருத்துக்களை தெரிவித்து அவ்வப்போது சிக்கலில் மாட்டிக் கொள்வார் . இவரது சர்ச்சைப் பேச்சால் தொடர்ந்து நீதி மன்றங்களுக்கும் , காவல் நிலையத்துக்கும் அடிக்கடி சென்று வருவார் . ஏற்கனவே ஒரு முறை திருச்சியில்திமுக மாநாடு நடைபெற்றபோது , ஸ்டாலின் குறித்து சர்ச்சை கருத்து வெளியிட்டதால் குஷ்புவின் வீட்டில் பெட்ரோல் குண்டு வீசப்பட்டது . இந்த சம்பவத்தை அடுத்து குஷ்பு திமுக வில் இருந்து விலகி காங்கிரஸில் இணைந்தார் . இந்நிலையில் நேற்று நள்ளிரவு தேனாம்பேட்டை 108 ஆம்புலன்ஸ் சேவை மையத்துக்கு மர்ம போன் ஒன்று வந்துள்ளது . அப்போது பேசிய மர்ம நபர் , பட்டினப்பாக்கத்தில் உள்ள நடிகை குஷ்பு வீட்டில் வெடி குண்டு வைக்கப்பட்டுள்ளதாக கூறிவிட்டு இணைப்பை துண்டித்துவிட்டார் . இது குறித்து தகவல் அறிந்த போலீசார் குஷ்பு வீட்டிற்கு சென்று விசாரணை நடத்தி வருகின்றனர் . குஷ்பு அண்மையில் தொலைக்காட்சி ஒன்றுக்கு பேட்டி அளித்தபோது ஆண்கள் மட்டும் தான் தலாக் சொல்ல முடியும் , இன் பெண்களும் தலாக் சொல்லாம் என கருத்துத் தெரிவித்திருந்தார் . குஷ்புவின் இந்த பேட்டியின் அடிப்படையில் அவருக்கு மிரட்டல் விடுக்கப்பட்டுள்ளதா ? என போலீசார் விசாரணை நடத்தி வருகின்றனர் .


நான் பந்துவீசும் முறை குறித்து யார் என்ன சொன்னாலும் அதைப்பற்றியெல்லாம் எனக்கு கவலையில்லை என தனது பவுலிங் ஸ்டைலை விமர்சித்த பாகிஸ்தான் அணியின் முன்னாள் வேகப்பந்து வீச்சாளருக்கு பும்ரா பதிலடி கொடுத்துள்ளார் . இந்திய அணியின் வேகப்பந்து வீச்சு முன்னெப்போதையும் விட மிகச்சிறந்த வேகப்பந்து யூனிட்டாக திகழ்கிறது . புவனேஷ்வர் குமார் , பும்ரா , உமேஷ் யாதவ் , ஷமி , இஷாந்த் சர்மா , கலீல் அகமது என எல்லாவிதமான பவுலர்களையும் கொண்ட நல்ல கலவையாக உள்ளது . இவர்களில் குறிப்பாக பும்ரா உலகத்தரம் வாய்ந்த பவுலராக திகழ்கிறார் . ஐசிசி ஒருநாள் தரவரிசையில் முதலிடத்தில் உள்ளார் . இவரது பவுலிங் ஸ்டைல் வித்தியாசமாக இருக்கும் . இந்நிலையில் , அவரது பவுலிங் ஸ்டைலை பாகிஸ்தான் அணியின் முன்னாள் வேகப்பந்து வீச்சாளர் அக்யூம் ஜாவித் விமர்சித்திருந்தார் . பும்ரா அவரது ஸ்டைலிலேயே தொடர்ந்து பந்துவீசினார்ல் அடிக்கடி காயம் ஏற்பட வாய்ப்பு இருக்கிறது என ஜாவித் கருத்து தெரிவித்திருந்தார் . இந்நிலையில் , மும்பையில் தனியார் நிகழ்ச்சியில் கலந்துகொண்ட பும்ராவிடம் செய்தியாளர்கள் இதுகுறித்து எகெள்வி எழுப்பினர் . அதற்கு பதிலளித்த பும்ரா , பந்துவீச்சு வல்லுநர்களோ முன்னாள் வேகப்பந்து வீச்சாளர்களோ என்ன சொல்கிறார்கள் என்பதை பற்றியெல்லாம் எனக்கு கவலையில்லை . அதில் கவனம் செலுத்துவதும் இல்லை . எனக்கு எது வசதியாக இருக்கிறதோ அப்படித்தான் நான் பந்துவீசுவேன் . கிரிக்கெட்டில் சிறந்த ஸ்டைல் என்று எதுவுமே இல்லை . காயம் ஏற்படாத ஒரு வீரரை காட்ட முடியுமா ? காயம் ஏற்படாமல் உடலை கட்டுக்கோப்பாக வைத்திருப்பதிலும் சிறப்பாக பந்துவீசுவதிலும் மட்டுமே கவனம் செலுத்திவருகிறேன் . விமர்சனங்களில் கவனம் செலுத்துவதில்லை என்று பும்ரா தெரிவித்துள்ளார் .


பாலியல் புகார் கூறிய பாடகி சின்மயிக்கு ஆதரவும் எதிர்ப்புகளும் கிளம்பின . இந்த பிரச்சினை சமூக வலைத்தளங்களில் விவாதமாகவும் தொடர்ந்து வருகிறது . இந்த நிலையில் நடிகை குஷ்பு அண்மையில் தனியார் தொலைக்காட்சி நிகழ்ச்சி ஒன்றில் பங்கேற்றபோது சின்மயி புகார் குறித்து கேள்வி எழுப்பப்பட்டது . அதற்கு பதில் அளித்த குஷ்பு , ‘‘இந்த பிரச்சினை குறித்து சின்மயி பாடகர் சங்கத்தில் ஏன் புகார் அளிக்கவில்லை என கேள்வி எழுப்பினார் . . எனது வாழ்க்கையில் நான் பார்த்தவர்களில் வைரமுத்து கண்ணியமான மனிதர்களில் ஒருவர் என்றும் குஷ்பூ தெரிவித்தார் . இது சின்மயிக்கு கோபத்தை ஏற்படுத்தியது . ‘‘நான் என்ன செய்ய வேண்டும் . எப்போது பேசி இருக்க வேண்டும் என்பதுதான் அனைவரின் கேள்வியாக இருக்கிறது . ஆதாரப்பூர்வமாக 3 பெண்கள் பத்திரிகையாளர்கள் முன்பு பாலியல் தொல்லை கொடுத்தவர்களை அடையாளப்படுத்தி இருக்கிறோம் . அதற்கு என்ன செய்யப்போகிறீர்கள்’’ என்று குஷ்பூவுக்கு கேள்வி எழுப்பினார் . இதற்கு டுவிட்டரில் பதில் அளித்த குஷ்பு , ‘‘நான் எப்போதும் உங்களை ஆதரிக்கிறேன் . ஆனால் எனது நியாயமான கேள்விகள் அப்படியேதான் இருக்கின்றன’’ என்றார் . இதற்கு மீண்டும் பதில் அளித்து சின்மயி ‘‘சினிமா டப்பிங் கலைஞர்கள் சங்கத்தின் 15–க்கும் மேற்பட்ட புகார்கள் நீதிமன்றத்தில் உள்ளன . புகார் கொடுத்த ஒரு பெண் டப்பிங் கலைஞரை சங்கத்தில் இருந்து நீக்கி விட்டனர் . அந்த பெண்ணுக்கு இன்னும் நியாயம் கிடைக்கவில்லை . எப்போதோ நான் பேசி இருக்க வேண்டும் என்றெல்லாம் பேசாமல் இப்போது நான் பேசி இருப்பதை கவனியுங்கள் . அன்பார்ந்த சமூகமே குற்றவாளிகளை பாதுகாப்பதை நிறுத்துங்கள் என்று கடுமையாக பதிவிட்டுள்ளார் . ’


சூர்யா நடிக்கும் , ‘தானா சேர்ந்த கூட்டம்’ , ஆர்யா நடிக்கும் ‘கஜினிகாந்த்’ ஆகிய படங்களைத் தொடர்ந்து ஸ்டூடியோ கிரீன் நிறுவனம் தயாரிக்கும் புதிய படம் ‘காட்டேரி ’ . இதில் வைபவ் , கருணாகரன் , மொட்டை ராஜேந்திரன் , பொன்னம்பலம் , ‘யூ ட்யூப் ’ புகழ் சாரா மற்றும் பலர் நடிக்கிறார்கள் . இதற்கு கதை திரைக்கதை வசனம் எழுதி இயக்குகிறார் டீகே . படத்தின் ஒளிப்பதிவை விக்கி கவனிக்க , இசையமைக்கிறார் பிரசாத் . இவர் ‘யாமிருக்க பயமே’ என்ற படத்தில் இயக்குநர் டீகேவுடன் இணைந்து பணியாற்றியவர் . கலை இயக்குநராக செந்தில் பணியாற்றுகிறார் . காமெடி வித் ஹாரர் திரில்லராக உருவாகவிருக்கும் இப்படத்தின் தொடக்கவிழா இன்று ஸ்டூடியோ கிரீன் அலுவலகத்தில் எளிமையாக நடைபெற்றது . அப்போது , இயக்குநர்கள் கே . வி . ஆனந்த் , புஷ்கர் காயத்ரி , ஆதிக் ரவிச்சந்திரன் , ரவிமரியா , நடிகர்கள் ஜீவா , வைபவ் , மொட்டை ராஜேந்திரன் , மயில்சாமி , கருணாகரன் , தயாரிப்பாளர்கள் சி வி குமார் , தனஞ்ஜெயன் , சக்திவேலன் ஆகியோர்களுடன் நாக் ஸ்டூடியோஸ் கல்யாண் , வி ஜே ரம்யா ஆகியோரும் கலந்து கொண்டு சிறப்பித்தனர் . படத்தில் வைபவ்விற்கு ஜோடியாக நடிக்க வைக்க முன்னணி நடிகைகளிடம் பேச்சுவார்த்தை நடைபெற்று வருகிறது . இறுதியானவுடன் அதிகாரப்பூர்வமாக அறிவிப்பார்கள் என்று எதிர்பார்க்கப்படுகிறது


கமலஹாசனின் அரசியல் பயணத்திற்கு நல்ல ஒரு ஆரம்பமாக இருந்தது பிக் பாஸ் நிகழ்ச்சி தான் . முதல் முறையாக கமல் தொகுத்து வழங்கும் சின்னத்திரை நிகழ்ச்சி என்பதனாலேயே இந்த நிகழ்ச்சியை அதிக ஆர்வத்துடன் கவனித்தனர் மக்கள் . அதன் பிறகு தான் போட்டியாளர்கள் கொஞ்சம் கொஞ்சமாக மக்கள் மனதில் இடம் பிடிக்க தொடங்கினார்கள் . கமல் அரசியலுக்கு வர இருப்பதை மக்கள் மத்தியில் உரக்க சொன்னதே இந்த மேடையில் வைத்து தான் . மக்களிடம் நெருங்கி உரையாடிட இவ்வளவு அருமையான ஒரு தளம் எந்த ஒரு அரசியல்வாதிக்குமே கிடைத்திருக்காது என கமலே ஒருமுறை பிக் பாஸ் நிகழ்ச்சியின் போது தெரிவித்திருக்கிறார் . இப்படி கமலின் அரசியல் வாழ்க்கையில் நல்ல ஒரு துவக்கமாக இருந்த இந்த நிகழ்ச்சியே தற்போது கமலுக்கு எதிராக மாறி இருக்கிறது . பிக் பாஸ் நிகழ்ச்சியின் முதல் சீசனில் இருந்த யதார்த்தம் கூட இரண்டாவது சீசனில் இல்லை . இதனால் இது முழுவதுமாக சித்தரிக்கப்பட்டு நடக்கும் ஸ்கிரிப்டட் ஷோ என்பது இம்முறை அப்பட்டமாக தெரியவந்திருக்கிறது . பிக் பாஸ் நிகழ்ச்சியின் முதல் சீசனின் போது மக்களுக்கு யாரை பிடிக்கவில்லையோ அவர் தான் பிக் பாஸ் நிகழ்ச்சியை விட்டு வெளியேற்றப்படுவார் . அதே போல முதல் சீசனின் போது கமல் நிகழ்த்தும் உரைகளாகட்டும் , போட்டியாளர்களின் தவறுகளை சுட்டிகாட்டும் விதமாகட்டும் அதில் ஓரளவு நடுநிலை இருக்கும் . ஓவியா விஷயத்தில் கூட மக்கள் எழுப்பிய கேள்விகளுக்கெல்லாம் திருப்திகரமாக தான் பதிலளித்திருந்தார் கமலஹாசன் . காயத்திரி , ஜூலி விஷயங்களில் காட்டிய பாகுபாட்டை இதில் சேர்க்க முடியாது தான் . ஆனால் பிக் பாஸின் இரண்டாவது சீசனில் அப்படி இல்லை . இந்த இரண்டாவது சீசனில் ஆரம்பம் முதல் இப்போது வரை நடைபெற்றுவரும் எந்த எலிமினேஷனுமே நியாயமாக இல்லை . நித்யா , பொன்னம்பலம் , சென்றாயன் போன்றோரை மக்களுக்கு பிடித்திருக்க தான் செய்தது . மொத்தத்தில் மக்கள் எதிர்பார்ப்பின் படி இந்த சீசனில் நடந்த எலிமினேஷன் மகத்தின் எலிமினேஷன் மட்டும் தான் . சென்றாயன் விஷயத்தில் கடும் கோபத்தில் இருக்கின்றனர் பிக் பாஸ் ரசிகர்கள் . இந்த சீசனில் ஐஸ்வர்யா மீது கடும் கோபத்தில் இருந்த ரசிகர்கள் பிக் பாஸ் நிகழ்ச்சியை விட்டு அவர் வெளியேற வேண்டும் என்று தான் அதிகம் விரும்பினார்கள் . ஆனால் நடந்ததோ முற்றிலும் மாறுபட்ட நிகழ்வு . அதிலும் ஐஸ்வர்யா தான் அதிக வாக்குகள் பெற்றிருக்கிறார் என ஒரு புள்ளிவிவரம் வேறு இதில் காட்டப்பட்டது உச்சகட்ட ஏமாற்று வேலை என்றே மக்கள் கருதுகின்றனர் . பிக் பாஸ் நிகழ்ச்சியின் இரண்டாவது சீசன் ஓட்டிங் மீது , மக்களுக்கு இப்போதெல்லாம் கொஞ்சம் கூட நம்பிக்கையே இல்லை . ஒரு சாதாரண நிகழ்ச்சியில் நடக்கும் தகிடுதத்தங்கள் குறித்து அறிந்தும் , கேள்வி கேட்க முடியாத நிலையில் இருக்கிறார் கமல் . பிக் பாஸ் ஒரு சாதாரண நிகழ்ச்சி தான் . இதிலேயே கள்ள ஓட்டு , ஏமாற்று வேலை என எக்கச்சக்க அரசியல் இருக்கிறது . இதை கண்டும் காணமல் இருக்கும் கமல் , அரசியலில் மட்டும் எப்படி உண்மையை உறக்க சொல்வார் ? என ஒரு மிகப்பெரிய அளவிலான கேள்வி தற்போது மக்கள் தரப்பில் எழுந்திருக்கிறது . இதனால் பிக் பாஸ் நிகழ்ச்சியின் மூலம் கமலுக்கு கிடைத்த ரசிகர்கள் , அதே நிகழ்ச்சியின் மூலம் அவரிடம் இருந்து விலகும் சூழல் தற்போது நிலவுகிறது . இதை எப்படி சமாளிக்க போகிறாரோ நம் உலகநாயகன் . மொத்தத்தில் கமலின் அரசியல் பயணத்திற்கு பிக் பாஸின் முதல் சீசன் பைடிக்கல்லாகவும் , இரண்டாவது சீசன் தடைக்கல்லாகவும் அமைந்திருக்கிறது .


கூட்டுறவு வங்கிகளில் அதிகாரிகள் உதவியுடன் கறுப்புப் பணம் மாற்றப் படுவதாகவும் இதில் சம்பந்தப்பட்டவா்களை அதிரடியாக நீக்க வேண்டும் என்றும் பாமக இளைஞரணி தலைவர் அன்புமணி ராமதாஸ் கூறியுள்ளார் . இது குறித்து அவர் வெளியிட்டுள்ள அறிக்கையில் , தமிழ்நாட்டில் தலைமைச் செயலாளர் உள்ளிட்ட இந்திய ஆட்சிப் பணி அதிகாரிகளுக்கு சொந்தமான இடங்களில் நடத்தப்படும் ஆய்வுகளுக்கு இணையாக மாவட்ட கூட்டுறவு வங்கிகளிலும் வருமானவரி அதிகாரிகள் சோதனை நடத்தி வருவதாகவும் தவறான வழிகளில் ஈட்டப்பட்ட பல நூறு கோடி ரூபாய் பணம் வங்கிகளில் முதலீடு செய்யப்பட்டிருப்பது இந்த அதிரடி சோதனைகளில் கண்டறியப்பட்டுள்ளது எனவும் தெரிவித்துள்ளார் . தமிழ்நாட்டில் 3 மாவட்ட மத்தியக் கூட்டுறவு வங்கிகளில் தான் வருமானவரித்துறையினர் சோதனை நடத்தியுள்ளனர் என்ற போதிலும் , அனைத்து மாவட்டக் கூட்டுறவு வங்கிகளிலும் பெருமளவில் கருப்புய் பணம் செலுத்தப்பட்டிருக்கிறது என்பது தான் உண்மை எனவும் மொத்தமுள்ள 23 மாவட்ட மத்தியக் கூட்டுறவு வங்கிகளில் ரூ . 2 , 500 கோடிக்கும் அதிக மதிப்பில் பழைய ரூபாய் தாள்கள் செலுத்தப்பட்டிருக்கிறது எனவும் அன்புமணி கூறியுள்ளார் . இதில் மக்களும் , விவசாயிகளும் செலுத்திய பணத்தின் மதிப்பு மிகவும் குறைவு என்றும் , அமைச்சர்கள் மற்றும் ஆளும் கட்சியினர் தான் பெருமளவிலான பணத்தை செலுத்தியுள்ளனர் என்றும் கூறப்படுவதாகவும் அவர் தெரிவித்துள்ளார் . மேலும் தேசிய மயமாக்கப்பட்ட பொதுத்துறை வங்கிகளுடன் ஒப்பிடும்போது கூட்டுறவு வங்கிகளில் தணிக்கை மிகவும் குறைவு என்பதால் , இந்திய ரிசர்வ் வங்கி , வருமானவரித்துறை ஆகியவற்றின் நடவடிக்கைகளில் இருந்து தப்புவதற்காகவே ஆளும்கட்சியினர் கூட்டுறவு வங்கிகளில் பெரும் பணத்தை செலுத்தியுள்ளனர் எனவும் தமிழகத்திலுள்ள அனைத்து கூட்டுறவு வங்கிகளிலும் ஆளும்கட்சியைச் சேர்ந்தவர்களே இயக்குனர்கள் மற்றும் தலைவர்களாக பதவி வகிப்பதால் அவர்களும் இந்த கருப்புப் பண வெளுப்புக்கு உடந்தையாக இருந்துள்ளனர் எனவும் அன்புமணி கூறியுள்ளார் . தமிழ்நாடு மாநில தலைமை கூட்டுறவு வங்கி , சேலம் மாவட்ட மத்தியக் கூட்டுறவு வங்கி ஆகியவற்றின் தலைவரும் , அமைச்சர் எடப்பாடி பழனிச்சாமிக்கு நெருக்கமானவருமான இளங்கோவன் வருமான வரித்துறை விசாரணை வளையத்திற்குள் கொண்டு வரப்பட்டிருப்பது இதை உறுதி செய்கிறது எனவும் அண்புமணி தெரிவித்துள்ளார் . கூட்டுறவு வங்கிகள் தமிழக அரசின் கட்டுப்பாட்டில் செயல்படுபவை என்பதாலும் , அதில் போலியான பெயர்களில் பெருமளவில் கருப்புப் பணத்தை முதலீடு செய்தவர்கள் தமிழக அமைச்சர்கள் மற்றும் ஆளுங்கட்சியினர் என்பதாலும் இது குறித்து தனி விசாரணை நடத்தி உண்மைகளை வெளிக்கொண்டு வர தமிழக ஆளுனரும் , தலைமைச் செயலரும் ஆணையிட வேண்டும் எனவும் கேட்டுக்கொண்டுள்ளார் .


இயக்குனர் ஏ . ஆர் . முருகதாஸ் இயக்கத்தில் தற்போது , நடிகர் விஜய் நடித்து வரும் ' சர்கார் ' படத்தின் ஃபஸ்ட் லுக் பிரச்சனை தற்போது அரசியல் வாதிகள் மத்தியில் கடும் விமர்சனங்களை சந்தித்து வருகிறது . நேற்றைய தினம் கூட நடிகர் சிம்பு மற்றும் அவருடைய தந்தை டி . ராஜேந்தர் ஆகியோர் , நடிகர் விஜய்க்கு ஆதரவு தெரிவிக்கும் விதத்தில் செய்தியாளர்களை சந்தித்து பேசினார் . அப்போது குறிப்பிட்ட இந்த காட்சி குறித்து பிரபல அரசியல் தலைவருடன் நேரடியாக விவாதிக்கவும் தயார் என கூறியிருந்தார் . படப்பிடிப்புஃ தற்போது ' சர்கார் ' படத்தின் படப்பிடிப்பு ஈசிஆரில் அமைந்துள்ள தனியார் பிலிம்சிட்டியில் , செட் அமைக்கப்பட்டு மிகவும் பிரமாண்டமாக நடைபெற்று வருகிறது . நடிகை வரலட்சுமிஃ இந்த படத்தில் விஜய்யுடன் இணைந்து முக்கிய கதாப்பாத்திரத்தில் நடிக்கிறார் நடிகை வரலட்சுமி சரத்குமார் . இந்நிலையில் இந்த படத்தின் படப்பிடிப்பின் போது , விஜய் கையில் குடை பிடித்துக்கொண்டும் , பாக்கெட்டில் கை வைத்துக்கொண்டும் சாதரணமாக நிற்கும் ஒரு புகைப்படத்தை வெளியிட்டுள்ளார் . விஜயின் காதில் ஒரு கடுக்கனும் உள்ளது . இந்த புகைப்படத்தை பார்க்கும் போது , ஷூட்டிங் முடிந்து இடைவெளியில் விஜய் அடுத்த ஷாட்டுக்கு தயாராகும் முன் எடுக்கப்பட்டது போல் உள்ளது . மேலும் இந்த புகைப்படத்தை ' விஜய்யின் அனுமதியோடு தான் வெளியிட்டதாக வரலட்சுமி தெரிவித்துள்ளார் . வைரலாக பரவி வரும் விஜய்யின் புகைப்படம் , ரசிகர்களை வெகுவாக கவர்ந்துள்ளது குறிப்பிடத்தக்கது .


அண்மையில் நடிகர் அக்சய் குமார் பாக்ஸ் ஸ்டார் ஸ்டூடியோவுடன் இணைந்த மூன்று படங்களை தயாரிக்க உள்ளதாக அறிவித்தார் . அதில் ஒரு திரைப்படம் மிசன் மங்கள் என்று அக்சய் குமார் கூறியிருந்தார் . இந்ததிரைப்படத்தில் வித்யா பாலன் , டாப்சி பன்னு , நித்யா மேனன் உள்ளிட்ட பலர் நடிக்க உள்ளதாகவும் கூறி புகைப்படம் ஒன்றையும் அக்சய் குமார் வெளியிட்டார் . மிசன் மங்கல் திரைப்படம் இந்தியாவின் மங்கல்யான் விண்கலம் வெற்றிகரமாக விண்ணில் செலுத்தப்பட்டதை மையமாக வைத்து தயாராக உள்ள திரைப்படம் என்று அக்சய் குமார் கூறியிருந்தார் . நவம்பரில் படப்பிடிப்பு துவங்கி 2019 சுதந்திர தினத்தன்று மிசன் மங்கள் திரைப்படம் வெளியாகும் என்றும் அக்சய் குமார் அறிவித்திருந்தார் . இந்த நிலையில் அமெரிக்காவில் வசித்து வரும் இந்திய பெண் இயக்குனர் ராதா பரத்வாஜ் நடிகர் அக்சய் குமாரின் தயாரிப்பு நிறுவனத்திற்கு வழக்கறிஞர் நோட்டீஸ் ஒன்றை அனுப்பியுள்ளார் . அந்த நோட்டீசில் , மிசன் மங்கள் என்று தாங்கள் எடுக்க உள்ள திரைப்படம் தனது ஸ்பேஸ் மாம்ஸ் என்கிற திரைப்படத்தின் கதையை திருடி எடுக்கப்பட உள்ளதாக கூறியுள்ளார் . அமெரிக்காவில் இருந்து மும்பை திரும்பி அதுல் கஸ்பேகர் கம்பனியில் வேலை பார்த்ததாகவும் அப்போது ஸ்பேஸ் மாம்ஸ் கதையை கஸ்பேகரிடம் தான் கொடுத்ததாகவும் ராதா தெரிவித்துள்ளார் . அந்த கதையை நடிகை வித்யா பாலனிடம் கஸ்பேகர் கூறியதாகவும் ராதா குறிப்பிட்டுள்ளார் . வித்யா பாலன் மூலம் கதையை திருடி தற்போது தனது ஸ்பேஸ் மாம்ஸ் கதையை மிசன் மங்கள் என அக்சய் குமார் எடுக்க உள்ளதாக ராதா தெரிவித்துள்ளார் . மங்கள்யான் திட்டத்தை மையமாக வைத்து யார் வேண்டுமானாலும் திரைப்படம் எடுக்கலாம் என்று கூறியுள்ள ராதா , ஆனால் மங்கல்யான் திட்டத்தில் பெண்களின் பங்களிப்பை மையமாக வைத்து தான் திரைக்கதை உருவாக்கியுள்ளதாகவும் தெரிவித்துள்ளார் . அந்த அடிப்படையில் தனது திரைக்கதையை கொண்டு தான் அக்சய் குமாரும் படம் எடுக்க உள்ளது அவர் அறிவித்துள்ள நடிகைகளின் விவரம் மூலம் தெரிய வருவதாகவும் ராதா கூறியுள்ளார் . எனவே உடனடியாக மிசன் மங்கள் படத்தின் படப்பிடிப்பை நிறுத்த வேண்டும் என்றும் இல்லை என்றால் நீதிமன்றம் செல்ல நேரிடும் என்றும் ராதா எச்சரித்துள்ளார் .


சையது முஷ்டாக் அலி டி20 கிரிக்கெட் போட்டியில் தமிழக அணி 4 விக்கெட் வித்தியாசத்தில் கர்நாடக அணியைத் தோற்கடித்தது . சையது முஷ்டாக் அலி டி20 கிரிக்கெட் போட்டி சென்னையில் ஞாயிற்றுக்கிழமை நடைபெற்றது . இந்த ஆட்டத்தில் முதலில் பேட் செய்த கர்நாடக அணி 20 ஓவர்களில் 9 விக்கெட் இழப்புக்கு 144 ஓட்டங்கள் எடுத்தது . அந்த அணியில் அதிகபட்சமாக சமார்த் 40 ஓட்டங்கள் எடுத்தார் . தமிழகம் தரப்பில் விக்னேஷ் , நடராஜன் , ஆர் . எஸ் . ஷா , முருகன் அஸ்வின் ஆகியோர் தலா 2 விக்கெட் எடுத்தனர் . பின்னர் ஆடிய தமிழக அணி 19.2 ஓவர்களில் 6 விக்கெட் இழப்புக்கு 145 ஓட்டங்கள் எடுத்து வெற்றி கண்டது . முருகன் அஸ்வின் 20 பந்துகளில் ஆட்டமிழக்காமல் 34 ஓட்டங்கள் எடுத்தார் . முன்னதாக தினேஷ் கார்த்திக் 33 பந்துகளில் 45 ஓட்டங்களும் , சங்கர் 26 பந்துகளில் 30 ஓட்டங்களும் எடுத்தனர் . கர்நாடகம் தரப்பில் கெளதம் 2 விக்கெட் எடுத்தார் .


“ HERO “ ஆனார் நந்தன் ராம் . . . . . . பிரபல இசையமைப்பாளரின் வாரிசு . . . . . ! உள்ளத்தை அள்ளித்தா , மேட்டுக்குடி , நாட்டாமை உள்ளிட்ட பல திரைப்படங்களுக்கு இசை அமைத்தவர் , இசையமைப்பாளர் சிற்பி . நாட்டமை படத்திலிருந்து கொட்டாப் பாக்கு பாடலும் மற்றும் வெல்வெட்டா வெல்வெட்டா , அழகிய லைலா உள்ளிட்ட பட பாடல்களுக்கு இசை அமைத்தவர் இசையமைப்பாளர் சிற்பி என்பது குறிப்பிடத்தக்கது . இவருடைய மகன் நந்தன்ராம் . இவர் “பள்ளி பருவத்திலே” என்ற படம் மூலம் கதாநாயகனாக அறிமுமாகிறார் . தற்போது படப்பிடிப்பு மின்னல் வேகத்தில் நடந்து வருகிறது . இந்த படமானது தஞ்சை மாவட்டத்தில் நடந்த ஒரு உண்மை கதையை அடிப்படையாகக் கொண்டு தயாரிக்கப்பட்டு வருகிறது . பள்ளி பருவத்தில் நடக்கக்கூடிய பல சுவாரஸ்யமான சம்பவங்கள் இதில் இடம் பெரும் என எதிர்பார்க்கப்படுகிறது . மேலும் , ஹீரோவாக அறிமுகமாகும் நந்தன்ராம் “பள்ளி பருவத்திலே “ என்ற டைட்டலுக்கு ஏற்ப , பள்ளியில் பயிலும் மாணவன் போலவே தோற்றமளிக்கிறார் . கதைக்கு ஏற்ற கதாபாத்திரமாகவும் நந்தன்ராம் உள்ளார் . மேலும் , இந்த படத்தை பொறுத்தவரை பல பிரபலங்கள் , முக்கிய கதாபாத்திரத்தில் நடிப்பதால் மேலும் ஆர்வத்தை தூண்டும் வகையில் உள்ளது . குறிப்பாக , கே . எஸ் . ரவிக்குமார் , ஊர்வசி மற்றும் தம்பி ராமையா , கஞ்சா கருப்பு உள்ளிட்ட பலரும் இத்திரைப்படத்தில் நடிக்கிறார்கள் . கற்றது தமிழ் என்ற திரைபடத்தில் குழந்தை நட்சத்திரமாக அறிமுகமான வெண்பா , நந்தன்ராமுக்கு ஜோடியாக நடிக்கிறார் .


சென்னை திருவேற்காட்டில் நடைபெற்று வரும் வணிகர் தினத்தில் சங்க 35 வது ஆண்டு மாநாட்டில் திமுக செயல் தலைவர் மு . க . ஸ்டாலின் மற்றும் பாமக கட்சி தலைவர் ராமதாஸ் ஆகியோர் கலந்து கொண்டுள்ளனர் . இந்நிகழ்வில் பா . ம . க நிறுவனர் ராமதாஸ் வணிகர்களுக்காக பா . ம . க களம் இறங்கி போராடியுள்ளது . ஜிஎஸ்டி வரி மற்றும் பணமதிப்பு இழப்பால் சிறுவணிகர்கள் பாதிக்கப்பட்டனர் . ஆண்டுக்கு 50 லட்சத்துக்கு விற்ற முதலுக்கு ஜிஎஸ்டி வரி விலக்கு தேவையென வணிகர்கள் கேட்டதைதான் பா . ம . கவும் வலியுறுத்தி வருகிறது என கூறினார் தி . மு . க செயல் தலைவர் ஸ்டாலின் பேசியபோது திமுக ஆட்சியில்தான் பலமுனை வரிவிதிப்பை ஒருமுனை வரிவிதிப்பாக மாற்றிப்பட்டது . 580 பொருட்களுக்கு வரிவிலக்கு கொடுக்கப்பட்டது . மத்தியில் இருக்கும் ஆட்சியும் மாநில ஆட்சியும் இருமுனைத்தாக்குதலை வணிகர்கள் மீது தொடுக்கின்ற்னர் . மத்திய அரசு பணமதிப்பு இழப்பால் வணிகர்கள் அன்றாட வாழ்க்கையை படுகுளிக்குள் தள்ளியது . இதனால் ஏடி எம் மிஷின் முன் வணிகர்கள் நிற்க நேரிட்டது . வணிகர்களுக்கு உரிமைகளை கொடுத்த ஆட்சி தி . மு . கதான் . மேலும் தற்போதைய தமிகத்தில் மாநில அரசின் உரிமைகளை மீட்க வேண்டுமென ஸ்டாலின் பேசினார்


2015ம் ஆண்டு சென்னை மாநகரில் ஏற்பட்ட பெருவெள்ள பாதிப்பிற்கு வருவாய்த்துறை அமைச்சர் ஆர் . பி . உதயகுமார் தான் காரணம் என்று அரசு தரப்பு சாட்சியும் அ . தி . மு . க வழக்கறிஞருமான பரணிதரன் சிறப்பு நீதிமன்றத்தில் பரபரப்பு சாட்சியம் அளித்துள்ளார் . கடந்த 2015ம் ஆண்டு டிசம்பர் மாதம் சென்னையில் விடாமல் மழை கொட்டித் தீர்த்தது . செம்பரம்பாக்கம் உள்ளிட்ட ஏரிகள் திறக்கப்பட்டதால் அடையாறும் , கூவம் ஆற்றில் வெள்ளம் பெருக்கெடுத்து நகருக்குள் புகுந்தது . இதனால் சென்னை மாநகரம் மிகப்பெரிய சேதத்தை சந்தித்தது . சென்னையை மிகப்பெரிய கனமழை தாக்க உள்ளதாக மத்திய அரசு 48 மணி நேரத்திற்கு முன்னதாகவே எச்சரித்ததாகவும் , ஆனால் தமிழக அரசு உரிய முன்னெச்சரிக்கை நடவடிக்கை எடுக்கவில்லை என்றும் மு . க . ஸ்டாலின் குற்றஞ்சாட்டியிருந்தார் . மேலும் செம்பரம்பாக்கம் ஏரியை எவ்வித முன்னெச்சரிக்கையும் இன்றி திடீரென ஜெயலலிதா திறக்க உத்தரவிட்டதால் தான் பெருவெள்ளம் ஏற்பட்டதாகவும் ஸ்டாலின் புகார் கூறியிருந்தார் . இந்த குற்றச்சாட்டு அவதூறு செய்யும் வகையில் இருப்பதாக கூறி அப்போதையே முதலமைச்சர் ஜெயலலிதா ஸ்டாலினுக்கு எதிராக சென்னை நீதிமன்றத்தில் அவதூறு வழக்கு தொடர்ந்தார் . இந்த வழக்கு தற்போது மக்கள் பிரதிநிதிகளுக்கு எதிரான புகார்களை விசாரிக்கும் சிறப்பு நீதிமன்றத்தில் விசாரிக்கப்பட்டு வருகிறது . நேற்றைய விசாரணையின் போது அரசு தரப்பு சாட்சியாக அ . தி . மு . க வழக்கறிஞர் பரணிதரன் கூண்டில் ஏற்றப்பட்டார் . அவர் தனது சாட்சியத்தை பதிவு செய்யும் போது , 2015ம் ஆண்டு சென்னையில் மிக கனமழை கொட்ட உள்ளதாக இரண்டு நாட்களுக்கு முன்னரே மத்திய புவியியல் ஆய்வு மையம் தமிழக அரசை எச்சரித்ததாக கூறினார் . மத்திய அரசிடம் இருந்து வந்த எச்சரிக்கை அப்போதைய வருவாய்துறை அமைச்சர் ஆர் . பி . உதயகுமாருக்கு தெரியும் என்றும் அரசு தரப்பு சாட்சியான பரணிதரன் ஒரு குண்டை தூக்கி போட்டார் . மேலும் கனமழை குறித்த மத்திய அரசின் எச்சரிக்கையை அப்போதைய முதலமைச்சர் ஜெயலலிதாவுக்கு தெரிவிக்காமல் உதயகுமார் மறைத்துவிட்டதாகவும் பரணிதரன் வாக்குமூலம் அளித்தார் . அத்துடன் செம்பரம்பாக்கம் ஏரியை திடீரென திறக்க உத்தரவிட்டது வருவாய்த்துறை அமைச்சரான உதயகுமார் தானே தவிர முதலமைச்சராக இருந்த ஜெயலலிதா இல்லை என்றும் பரணிதரன் நீதிமன்றத்தில் சாட்சியம் அளித்துள்ளார் . தி . மு . க தலைவர் ஸ்டாலினுக்கு எதிரான ஒரு வழக்கில் அரசு தரப்பு சாட்சியான அ . தி . மு . க வழக்கறிஞர் திடீரென அமைச்சர் உதயகுமாருக்கு எதிராக சாட்சியம் அளித்திருப்பது பரபரப்பை ஏற்படுத்தியுள்ளது .


மத்திய அரசு ஆட்டுவிக்கும்படி தமிழகத்தை ஆளும் அரசு , ஆட்சி செய்கிறது . மத்திய அரசின் பிடியில் சிக்கியுள்ளது என மதிமுக பொது செயலாளர் வைகோ தெரிவித்தார் . இதுதொடர்பாக திருச்சியில் , செய்தியாளர்களை சந்தித்த வைகோ , அவர்களிடம் கூறியதாவது . திமுக , அதிமுக என இரு கட்சிகளும் தமிழகத்தில் முன்னோடியாக இருக்கிறது . பல்வேறு குற்றச்சாட்டுகள் இரு கட்சிகள் மீதும் கூறப்பட்டு வந்தது . இதனால் , மத்திய அரசில் உள்ள சிலர் பலவீனம் ஆகிவிட்டதாக நினைக்கிறார்கள் . தமிழகத்தில் வெற்றிடத்தை பிடிப்பது என்பது வெறும் மாயை . அதை யாரும் ஏற்க முடியாது . அதை பெருமைப்படுத்தவும் முடியாது . தமிழகத்தில் ஆட்சியை பிடிக்க பாஜக பகல் கனவு கண்டு கொண்டு இருக்கிறது . மத்திய அரசு ஆட்சிவிக்கும்படி தமிழகத்தை ஆளும் அதிமுக அரசு , ஆட்சியை நடத்தி வருகிறது . மத்திய அரசின் பிடியில் சிக்கியுள்ளதால் , வேறு வழியின்றி அவர்களின் பேச்சை கேட்டு அனைத்தும் செய்து வருகிறது . இவ்வாறு அவர் கூறினார் .


மாஸ்டர் பிளாஸ்டர் சச்சின் டெண்டுல்கருடன் விராட் கோலியை ஒப்பிட்டு சமூக வலைதளங்களில் மாபெரும் பிரளயமே கிளம்பியுள்ள நிலையில் , இந்த ஒப்பீடு குறித்து சச்சின் டெண்டுல்கர் கருத்து தெரிவித்துள்ளார் . சமகால கிரிக்கெட்டின் தலைசிறந்த வீரராக திகழும் விராட் கோலி , சர்வதேச கிரிக்கெட்டில் சதங்களையும் சாதனைகளையும் குவித்துவருகிறார் . ஒவ்வொரு போட்டியிலும் ஏதாவது ஒரு சாதனையை முறியடித்து புதிய சாதனையை படைத்துவருகிறார் . ரன் மெஷின் என்று அழைக்கப்படும் கோலி , சச்சின் டெண்டுல்கரின் , அதிக ரன்கள் , அதிக சதங்கள் ஆகிய சாதனைகளை முறியடித்துவிடுவார் என்று எதிர்பார்க்கப்படுகிறது . விராட் கோலி மிகச்சிறந்த ஃபார்மில் இருப்பதால் ரன்களை குவித்துவருகிறார் . வெஸ்ட் இண்டீஸுக்கு எதிரான ஒருநாள் தொடரில் மூன்று சதங்கள் விளாசினார் . இந்நிலையில் , மாஸ்டர் பிளாஸ்டர் சச்சின் டெண்டுல்கருடன் விராட் கோலி ஒப்பிடப்படுகிறார் . ஆனால் வெவ்வேறு காலக்கட்டத்தில் ஆடிய வீரர்களை ஒப்பிடுவது அபத்தமாகும் . அப்போதைய சூழல் வேறு ; வீரர்கள் வேறு . இப்போதைய சூழலும் வீரர்களும் முற்றிலும் வேறுபட்டவர்கள் . அப்படியிருக்கையில் வெவ்வேறு காலக்கட்டத்தில் ஆடிய வீரர்களை ஒப்பிடக்கூடாது என்பதுதான் நிதர்சனம் . சச்சின் ஆடிய காலக்கட்டத்தில் வாசிம் அக்ரம் , வக்கார் யூனிஸ் , கிளென் மெக்ராத் , முத்தையா முரளிதரன் , ஷேன் வார்னே , சமிந்தா வாஸ் போன்ற தலைசிறந்த அபாயகரமான பவுலர்கள் இருந்தார்கள் . இவர்களை எல்லாம் சமாளித்து சச்சின் செய்த சாதனைகளை இன்றைய விராட் கோலியின் சாதனைகளையும் சச்சினுடன் விராட் கோலியையும் ஒப்பிடக்கூடாது . ஆனால் சச்சினுடன் விராட் கோலி ஒப்பிடப்படுகிறார் . இந்த ஒப்பீடுக்கு ஆதரவு தெரிவித்தும் எதிர்ப்பு தெரிவித்தும் சமூக வலைதளங்களில் பெரும் விவாதமே நடந்துவருகிறது . இந்நிலையில் , இந்த ஒப்பீடு குறித்து கருத்து தெரிவித்துள்ள சச்சின் டெண்டுல்கர் , ஒரு பேட்ஸ்மேனாக கோலியின் வளர்ச்சி அபரிமிதமானது . கோலியிடம் ஒரு ஸ்பார்க் இருக்கிறது . கோலி இந்த காலம் மட்டுமல்லாது எல்லா காலத்துக்குமான சிறந்த வீரர்களில் ஒருவர் . ஆனால் வெவ்வேறு காலக்கட்டத்தில் ஆடிய வீரர்களை ஒப்பிடக்கூடாது . அதனால் அதற்குள் நான் செல்ல விரும்பவில்லை . 1960 , 70 , 80கள் மற்றும் என் காலத்தில் வீசிய பவுலர்களுக்கும் இப்போதைய பவுலர்களுக்கும் நிறைய வித்தியாசங்கள் இருக்கின்றன . அதுமட்டுமல்லாமல் இந்த தலைமுறை வீரர்கள் வேறுவிதமாக ஆடுகிறார்கள் . விதிமுறைகள் , தடைகள் , ஆடுகளங்கள் , பந்துகள் என அனைத்துமே முற்றிலும் மாறானவை . அப்போதெல்லாம் ஆஸ்திரேலிய மைதானங்களில் கான்கிரீட்டை தொட்டால்தான் பவுண்டரி . பிறகு அதெல்லாம் மாறிவிட்டது . எனவே வெவ்வேறு காலக்கட்டங்களில் ஆடிய வீரர்களை ஒப்பிடுவது என்பதே தவறான செயல் என்று சச்சின் டெண்டுல்கர் அதிரடியாக தெரிவித்துள்ளார் .


தெலுங்கில் பிரபல தனியார் தொலைக்காட்சியில் , தொகுப்பாளராக பணியாற்றியதன் மூலம் மிகவும் பிரபலமானவர் தேஜஸ்வினி . திருமணத்திற்கு பின் தொகுப்பாளர் பணியை விட்டு விலகினார் . இந்நிலையில் இவர் சந்தேகத்திற்கு இடமான வகையில் , தற்கொலை செய்துக்கொண்டுள்ள சம்பவம் அதிர்ச்சியை ஏற்படுத்தியுள்ளது . தேஜஸ்வினி ஆந்திர மாநிலம் குண்டூரை சேர்ந்த பவன் என்பவரை திருமணம் செய்துக்கொண்டார் . பவன் ஐடி துறையில் பணியாற்றுகிறார் . கடந்த ஆண்டு தான் தேஜஸ்வினிக்கு குழந்தை பிறந்தது . தேஜஸ்வினிக்கு குழந்தை பிறந்ததில் இருந்து , பவனின் தாயார் இவர்களுடன் தான் , இருப்பதாக கூறப்படுகிறது . இந்நிலையில் கடந்த 14ஆம் தேதி , தேஜஸ்வினியை அழைப்பதற்காக , பவனின் தாயார் கதவை தட்டியுள்ளார் . அப்போது கதவு உள்பக்கம் தாழிடப்பட்டு இருந்தது . வெகுநேரம் ஆகியும் கதவு திறக்கப்படவில்லை , இதனால் கதவை உடைத்து உள்ளே சென்று பார்த்த போது தேஜஸ்வினி தற்கொலை செய்துக்கொண்டது தெரியவந்தது . இதுகுறித்து உடனடியாக போலீசாருக்கு தகவல் கொடுக்கப்பட்டது . உடனடியாக சம்பவ இடத்திற்கு விரைந்து வந்த போலீசார் . . . சந்தேகத்திற்குரிய தற்கொலையாக வழக்கு பதிவு செய்து விசாரணை நடத்தி வருகின்றனர் . பின் தேஜஸ்வினி உடல் விஜயவாடா அரசு மருத்துவ மனைக்கு கொண்டு செல்லப்பட்டது . இவரின் மரணம் குறித்து அறிந்ததும் இவருடைய உறவினர்கள் , மற்றும் நண்பர்கள் பலர் வீட்டின் மும்பு குவிய தொடங்கினர் . மேலும் இவரின் மரணம் தெலுங்கு ரசிகர்கள் மத்தியில் சோகத்தை ஏற்படுத்தியுள்ளது .


வட இந்தியாவில் மிகவும் பிரபலமானவர் நடிகர் பவன் சிங் . இவர் அதிகமாக போஜ்புரி படங்களில் தான் நடித்துள்ளார் . தற்போது இவர் ஒரு திரைப்படத்தில் நடித்து வருகிறார் இவருக்கு ஜோடியாக அக்ஷாரா சிங் என்பவர் ஜோடியாக நடித்து வருகிறார் . இவர்கள் இருவரும் நீண்ட நாட்களாக ஒரு சில கிசுகிசுவில் சிக்கி வந்ததனர் . இந்நிலையில் படத்தின் ஷூட்டிங்கிற்கு ஒன்றாக சென்ற இவர்கள் , போகும் வழியில் சில்வாசா என்ற இடத்தில் ரூம் எடுத்து தங்கியுள்ளனர் . மேலும் இருவம் ரூமில் மது அருதியுள்ளனர் . பின் போதையுடனே . . . பவன் சிங் , வெளியே செல்ல முயன்றுள்ளார் . இவர் போதையில் நிற்க கூட முடியாத நிலையில் தள்ளாடியபடி இருந்ததால் அக்ஷரா இவரை காரை எடுத்துக்கொண்டு வெளியே செல்ல அனுமதிக்கவில்லை . அக்ஷராவை தள்ளி விட்டு விட்டு வெளியே செல்ல மீண்டும் முயற்சி செய்த இவரை மீண்டும் மீண்டும் அக்ஷரா தடுத்து நிறுத்தியதால் கடுப்பாகி கோவத்தில் , அக்ஷாரவின் தலைமுடியை பிடித்து இழுத்து அடித்து சுவற்றில் இடித்து துன்புரிதியுள்ளார் . ஒரு நிலையில் வலி தாங்க முடியாமல் , அக்ஷார கத்தியுள்ளார் . உடனே அந்த ஓட்டலில் உள்ள அனைவரும் அங்கு கூடி விட்டனர் . இவைகள் சண்டை போட்டதை சிலர் வீடியோ எடுக்க துவங்கியதை சுதாரித்துக்கொண்டு அக்ஷாரா கதவை சாத்திக்கொண்டார் .


ஆசிய கோப்பையை வென்றதும் அந்த கோப்பையை அணியின் இளம் வீரரான தன்னிடம் கொடுக்குமாறு ரோஹித்திற்கு தோனி அறிவுறுத்தியதாக இளம் வேகப்பந்து வீச்சாளர் கலீல் அகமது தெரிவித்துள்ளார் . இளம் வீரர்களை ஊக்குவித்து அவர்களுக்கு தேவையான ஆலோசனைகளையும் வாய்ப்புகளையும் வழங்குவதில் முன்னாள் கேப்டன் தோனிக்கு நிகர் தோனி தான் . இளம் வீரர்களுக்கு முன்னிறுத்தி அவர்களுக்கு கூடுதல் பொறுப்பை வழங்கி அவர்களிடமிருந்து சிறப்பான ஆட்டத்தை வெளிக்கொண்டு வந்துவிடுவார் தோனி . அனைத்து இளம் வீரர்களுக்கும் மிகவும் பிடித்த கேப்டன் தோனி . நெருக்கடியான சூழல்களிலும் வீரர்களை பதற்றப்படுத்தாமல் நிதானமாக தேவையான பயனுள்ள ஆலோசனைகளை வழங்குவார் . தோனியின் நுட்பமான சிறந்த கேப்டன்சியால் தான் இந்திய அணிக்கு மூன்றுவிதமான சர்வதேச கோப்பைகளையும் வென்று கொடுத்தார் . தோனி கேப்டன்சியிலிருந்து விலகிய பிறகு கோலி கேப்டனாக செயல்பட்டு வருகிறார் . கோலியின் அணுகுமுறை தோனியிடமிருந்து முற்றிலும் மாறானது . தோனி கேப்டன்சியிலிருந்து விலகினாலும் இக்கட்டான நேரங்களில் கேப்டன் கோலியாக இருந்தாலும் சரி , ரோஹித்தாக இருந்தாலும் சரி , ஆலோசனைகளை வழங்குவது தோனி தான் . அதேபோல , எந்த தொடரை வென்றாலும் கோப்பையை தான் வைத்துக்கொள்ளாமல் இளம் வீரர்களிடம் கொடுத்துவிட்டு ஒதுங்கி நிற்பது தோனியின் வழக்கம் . அது உலக கோப்பையாகவே இருந்தாலும் உடனடியாக இளம் வீரர்களின் கைகளில் கொடுத்து அழகு பார்ப்பார் தோனி . கோப்பையுடன் புகைப்படம் எடுக்கும்போது கூட இளம் வீரர்களையும் மற்ற வீரர்களையும் முன்னிலைப்படுத்திவிட்டு தான் ஓரமாக நிற்பார் . இது தலைவனுக்கு தேவையான முக்கியமான தகுதிகளில் ஒன்று . அது தோனியிடம் அளாதியாக இருந்ததை பல தருணங்களில் பார்த்திருக்க முடியும் . அந்த வகையில் , இளம் வீரர் கலீல் அகமது அண்மையில் நடந்து முடிந்த ஆசிய கோப்பை தொடரில் நடந்த சம்பவம் ஒன்றை பகிர்ந்துள்ளார் . கோலி ஓய்வில் இருந்ததால் ஆசிய கோப்பை தொடரில் ரோஹித் சர்மா கேப்டனாக செயல்பட்டார் . ரோஹித் சர்மா சிறப்பாக கேப்டன்சி செய்தார் . ஆசிய கோப்பையை இந்திய அணி வென்றது . ஆசிய கோப்பையை ரோஹித் சர்மா , இளம் வீரர் கலீல் அகமதுவிடம் கொடுத்தார் . இந்த சம்பவம் அனைவரையும் கவர்ந்தது . கலீல் அகமதுவும் மகிழ்ச்சியுடன் கோப்பையை தாங்கி நின்றார் . இதுகுறித்து ஆங்கில நாளிதழுக்கு அளித்த பேட்டி ஒன்றில் கலீல் அகமது பகிர்ந்துள்ளார் . அதில் , ஆசிய கோப்பையை வென்றதும் கோப்பை ரோஹித் சர்மாவின் கையில் இருந்தது . அப்போது ரோஹித்திடம் சென்ற தோனி , கோப்பையை இளம் வீரர்களிடம் கொடுங்கள் . இருப்பதிலேயே கலீல் அகமது தான் இளம் வீரர் ; இது அவருக்கு அறிமுக தொடரும் கூட ; அதனால் அவரிடம் கொடுங்கள் என ரோஹித்திடம் தோனி கூறினார் . பின்னர் இருவரும் கோப்பையை என்னிடம் கொடுத்தனர் . அந்த தருணம் என்னால் மறக்க முடியாத நெகிழ்ச்சியான தருணம் என தெரிவித்துள்ளார் .


ஆஸ்திரேலிய கிரிக்கெட்டின் முன்னாள் வேகப்பந்து வீச்சாளர் மிட்சல் ஜான்சன் அனைத்து விதமான கிரிக்கெட்டில் இருந்து ஓய்வு பெறுவதாக அறிவித்துள்ளார் . இதுகுறித்து அவர் எழுதியுள்ள கட்டுரையில் , “அனைத்தும் முடிந்துவிட்டது . நான் என் கடைசிப் பந்தை வீசிவிட்டேன் . கடைசி விக்கெட்டையும் எடுத்துவிட்டேன் . இன்று முதல் எல்லா விதமான கிரிக்கெட்டிலிருந்தும் ஓய்வுபெறுகிறேன் . அடுத்த வருடம் வரை டி20 தொடர்களில் விளையாட முடியும் என்று மனதளவில் எனக்கு நம்பிக்கை உண்டு . ஆனால் எனது உடம்பு அதற்கு ஒத்துழைக்கவில்லை . ஒருவேளை அப்படி விளையாடி 100 சதவிகிதம் அணிக்கு ஒத்துழைப்பு தரமுடியவில்லை என்றால் ஒன்றும் செய்ய முடியாது” என்று குறிப்பிட்டுள்ளார் . ஆஸ்திரேலிய கிரிக்கெட் அணியில் பிரட் லீ - க்கு பிறகு வேகத்தில் மிரட்டிய பவுலர் என்றால் அதில் மிட்சல் ஜான்சனுக்கு தான் முதலிடம் . அவரது வேகத்தில் எதிரணி வீரர்கள் நிலைகுலைந்து போன சம்பவங்கள் பல உள்ளன . இந்தியாவுக்கு எதிராக விளையாடிய பல கிரிக்கெட் வீரர்களில் நாம் மிகவும் வெறுத்த மிகச் சில பவுலர்களில் ஒருவர் ஜான்சன் . தனிப்பட்ட குணாதிசயங்களை கண்டு அல்ல . . பவுலிங்கை கண்டு அஞ்சி வெறுத்த தருணங்கள் அது ! ! ஆஷஸ் போட்டியில் இவர் பீட்டர்சனுக்கும் , ஜொனாதன் டிராட்டுக்கும் வீசிய பவுன்சர் பந்துகளை கண்டு Enchanted - ஆன மூளை செல்கள் சகஜ நிலைக்கு திரும்ப வெகு நாட்கள் ஆனது . இவரைப் போன்ற பவுலிங் கோச் ஆசிய கண்டத்தைச் சேர்ந்த கிரிக்கெட் நாடுகளுக்கு தேவை . குறிப்பாக இந்தியாவுக்கு . தகவமைத்துக் கொள்ளுதலையும் ( Adapt ) , அதை கற்பூரம் போல கப்பென்று பிடித்துக் கொள்ளும் வித்தையையும் இந்திய அணியில் அவர் விதைத்தால் போதும்… . எதிர்கால இந்திய கிரிக்கெட் ஆஸ்திரேலியா , இங்கிலாந்து , தென்னாப்பிரிக்கா போன்ற நாடுகளில் டெஸ்ட் தொடர்களை வெல்ல வாய்ப்புள்ளது .


முன்னாள் குடியரசு தலைவர் அப்துல்கலாமின் சிலையின்கீழ் பகவத்கீதை , பைபிள் , குரான் வைக்கப்பட்டதற்கு கட்சி தலைவர்கள் பலர் எதிர்ப்பு தெரிவித்து வருகின்றனர் . முன்னாள் குடியரசு தலைவர் அப்துல்கலாமின் மணி மண்டபம் இரண்டு நாட்களுக்கு முன்பு ராமநாதபுரம் மாவட்டம் , பேக்கரும்பு இடத்தில் பிரதமர் மோடியால் திறக்கப்பட்டது . மணிமண்டபம் திறக்கப்பட்ட உடன் , அப்துல்கலாம் வீணை வாசிப்பது போன்ற சிலையை பிரதமர் நரேந்திரமோடி திறந்து வைத்தார் . அந்த சிலையின்கீழ் , பகவத்கீதை புத்தகம் வைக்கப்பட்டது சர்ச்சையை ஏற்படுத்தி இருந்தது . இதற்கு பல்வேறு கட்சி தலைவர்கள் எதிர்ப்பு தெரிவித்தனர் . இந்த நிலையில் , இன்று பைபிள் , குரான் நூல்களும் இன்று வைக்கப்பட்டுள்ளது . இது தொடர்பாக , தனியார் தொலைக்காட்சியில் பேசிய வைகோ , சமய சார்பில்லாத திருக்குறளை , அப்துல்கலாம் சிலை அருகே வைத்திருக்க வேண்டும் என்று கூறியுள்ளார் . மேலும் திருக்குறளை உலகிற்கு எடுத்துச் சென்றவர் அப்துல் கலாம் . கலாமின் சிலை அருகே சீக்கியம் , புத்தம் , சமணம் உள்ளிட்ட நூல்களை வைக்க முடியுமா எனவும் அவர் கேள்வி எழுப்பியுள்ளார் . இதேபோல் , கலாம் சிலையின்கீழ் பகவத்கீதை வைக்கப்பட்டதற்கு இந்திய கம்யூனிஸ்ட் கட்சியின் மாநில செயலாளர் முத்தரசன் , சொந்த மதவெறி கொள்கையை பாஜக திணிக்க முயல்வதாக குற்றம் சாட்டியுள்ளார் . அப்துல்கலாம் சிலை அருகே குரான் , பைபிள் , பகவத்கீதை வைத்திருப்பது நல்லநோக்கம்தான் , ஆனாலும் கலாம் சிலை அருகே திருக்குறளை வைத்திருக்க வேண்டும் என்றும் முத்தரசன் வலியுறுத்தினார் .


இந்தி சினிமாவுக்கு இணையாக , பிராந்திய மொழி திரைப்படங்களுக்கும் ஜிஎஸ்டி வரி விதிப்பதை மத்திய அரசு மறுபரிசீலனை செய்ய வேண்டும் என , நடிகர் கமல்ஹாசன் வலியுறுத்தியுள்ளார் . மத்திய அரசு நாடு தழுவிய ஜிஎஸ்டி வரிவிதிப்பை அறிவித்துள்ளது . அதில் திரைப்படங்களுக்கான கட்டணத்திலும் 28 % வரி விதிக்கப்படும் என்று கூறப்பட்டுள்ளது . இதற்கு நாடு தழுவிய அளவில் சினிமா துறையினர் அதிருப்தியும் , எதிர்ப்பும் தெரிவித்து வருகின்றனர் . “ஜிஎஸ்டி வரி சினிமாவுக்குப் பொருந்தாது , திரும்பப் பெறப்பட வேண்டும்” என்று தமிழ் , தெலுங்கு , மலையாள , கன்னட திரைத்துறையினர் கேட்டுக் கொண்டுள்ளார் . இந்த நிலையில் இன்று தென்னிந்திய வர்த்தக சபையில் செய்தியாளர் சந்திப்பில் , நடிகர் கமல்ஹாசன் பேசியதுஃ “புதிதாக அமல்படுத்தப்பட உள்ள ஜிஎஸ்டி வரி திரைப்பட தயாரிப்புக்கு 28 % ஜிஎஸ்டி வரி விதிக்க உள்ளதாக தெரிய வந்துள்ளது . ஒட்டுமொத்த நாட்டிற்கும் ஒரு வரி என்ற அடிப்படையில் திரைத்துறைக்கு ஒரே மாதிரியான வரியை கொண்டு வருவது சரியானதாக இருக்காது . இந்தி சினிமாவுக்கு இணையாக பிராந்திய மொழி படங்களுக்கு வரி விதிப்பது என்பது தயாரிப்பாளர்களுக்கு கட்டுப்படியாகாத ஒன்று . இந்தி மொழி திரைப்படங்களுக்கு சந்தை வேறு , பிராந்திய மொழி படங்களுக்கான சந்தை வேறு . மேலும் சூதாட்ட விடுதிகளுக்கும் 28 % வரி , திரைப்படங்களுக்கும் 28 % வரி என்பதை எப்படி ஏற்பது . மேலும் , இந்தியா என்பது பன்முகத்தன்மை கொண்ட நாடு , இங்கு ஒற்றை கலாச்சாரம் பழக்கவழக்கம் ஆகியவற்றை கொண்டு வரவே முடியாது . அப்படி முயற்சிப்பது வீண் . இதுபோன்ற நடவடிக்கைகள் அங்குதான் இட்டுச் செல்லும் பிராந்திய மொழி படங்களுக்கு இந்த அளவுக்கு வரி விதித்தால் அது மூழ்கும் நிலையே உருவாகும் . எனவே மத்திய அரசு இந்த வரிவிதிப்பை மறு பரிசீலனை செய்து , வாய்ப்பு இருந்தால் , வாபஸ் பெற வேண்டும்” என்று நடிகர் கமல்ஹாசன் தெரிவித்தார் .


முதல் டெஸ்ட் போட்டியில் இந்தியாவிடம் படுதோல்வி அடைந்த ஆஃப்கானிஸ்தான் அணியின் கேப்டன் அஸ்கர் ஸ்டானிக்ஸாய் , போட்டிக்கு பின் பேசியபோது , தங்கள் நாட்டில் ஆடியதுபோன்றே உணர்ந்ததாகவும் , அந்தளவிற்கு ரசிகர்கள் ஆதரவு அளித்ததாகவும் கூறி நெகிழ்ந்தார் . டெஸ்ட் அந்தஸ்து பெற்ற ஆஃப்கானிஸ்தான் அணி , முதல் போட்டியிலேயே டெஸ்டில் சிறந்த அணியான இந்தியாவுடன் மோதியது . வரலாற்று சிறப்புமிக்க இந்த போட்டி பெங்களூரு சின்னசாமி மைதானத்தில் நடைபெற்றது . டாஸ் வென்ற இந்திய அணி , முதலில் பேட்டிங் ஆடியது . ஷிகர் தவான் மற்றும் முரளி விஜயின் சதங்கள் , ராகுல் மற்றும் ஹர்திக் பாண்டியாவின் அரைசதங்கள் ஆகியவற்றால் இந்திய அணி முதல் இன்னிங்சில் 474 ரன்கள் குவித்தது . இதையடுத்து முதல் இன்னிங்சை ஆடிய ஆஃப்கானிஸ்தான் அணி , சீரான இடைவெளியில் அடுத்தடுத்து விக்கெட்டுகளை இழந்தது . இந்திய அணியின் பவுலிங்கை சமாளிக்க முடியாமல் திணறிய ஆஃப்கானிஸ்தான் அணி , 109 ரன்களுக்கே ஆல் அவுட்டானது . ஃபாலோ ஆன் பெற்றதால் இரண்டாவது இன்னிங்ஸை தொடர்ந்தது ஆஃப்கானிஸ்தான் அணி . இரண்டாவது இன்னிங்ஸிலும் அடுத்தடுத்து விக்கெட்டுகளை இழந்து திணறியது . ஷேஷாத் 13 , அஹ்மதி 3 , ரஹ்மத் ஷா 4 , முகமது நபி 0 , ஸ்டானிக்ஸாய் 25 , ரஷீத் கான் 12 ரன்களில் அவுட்டாகினர் . சீரான இடைவெளியில் விக்கெட்டுகளை இழந்த ஆஃப்கானிஸ்தான் இரண்டாவது இன்னிங்சில் 103 ரன்களுக்கே ஆல் அவுட்டானது . இதையடுத்து இந்திய அணி இன்னிங்ஸ் மற்றும் 262 ரன்கள் வித்தியாசத்தில் அபார வெற்றி பெற்றது . போட்டிக்கு பின்னர் பேசிய ஆஃப்கானிஸ்தான் கேப்டன் அஸ்கர் ஸ்டானிக்ஸாய் , இப்படி ஒரு அரிய வாய்ப்பை வழங்கியதற்காக இந்திய கிரிக்கெட் வாரியம் மற்றும் ஆஃப்கானிஸ்தான் கிரிக்கெட் வாரியத்திற்கு நன்றியை தெரிவித்து கொள்கிறேன் . இதற்கு முன் நாங்கள் டெஸ்ட் கிரிக்கெட் ஆடியது இல்லை . இந்த போட்டியில் நிறைய கற்றுக்கொண்டுள்ளோம் . இந்தியா போன்ற வலுவான ஒரு அணிக்கு எதிராக எப்படி ஆட வேண்டும் என்பதை கற்றுக்கொண்டோம் . இது எங்கள் அணியின் எதிர்காலத்திற்கு உதவும் . மிகவிரைவில் இந்த போட்டி முடிந்தது மிகப்பெரிய ஆச்சரியம்தான் . ஏனெனில் நாங்களும் நல்ல அணிதான் . ஆனால் டெஸ்ட் கிரிக்கெட் முற்றிலும் வேறுபட்டது . எங்களது குறைகளை நீக்கி ஒரு அணியாக வளர்த்தெடுக்க வேண்டும் . ரசிகர்களுக்கு மிகப்பெரிய நன்றியை தெரிவித்துக் கொள்கிறேன் . காபூலில் விளையாடியதை போலவே உணர்ந்தேன் . அந்தளவிற்கு ஆதரவு அளித்த ரசிகர்களுக்கு நன்றி என அஸ்கர் ஸ்டானிக்ஸாய் நெகிழ்ச்சியுடன் தெரிவித்தார் .


இந்த நிமிடம் வரை அ . தி . மு . க . வை இயக்குவது நான்கு விசுவாசங்கள் . . . . ஒன்று சசிகலாவும் , தினகரனும் நிச்சயம் மீண்டு வருவார்கள் எனும் நம்பிக்கையில் இயங்கும் நாஞ்சில் சம்பத் மற்று பெங்களூரு புகழேந்தியின் ‘சசி விசுவாசம் . ’ . இரண்டாவது , ஆளும் கூட்டத்தோடு இருந்தால்தான் அதிகாரமும் , பண பயனும் கிடைக்கும் எனும் எண்ணத்தில் எடப்பாடியாரோடு ஒட்டி நகரும் விசுவாச கூட்டம் . மூன்றாவது , பா . ஜ . க . வின சப்போர்ட் இருப்பதால் எப்படியாவது அரசியலில் கரைசேர்ந்து , கரன்ஸி மழையில் குளிப்போம் எனும் நம்பிக்கையில் பன்னீரை தலைமையேற்று ஓடிக் கொண்டிருக்கும் விசுவாசக்கூட்டம் . இந்த மூன்று விசுவாசங்களுக்குமே அடிப்படையானது சுயநலமும் , நன்றி மறந்த தன்மையும்தான் . ஆனால் இவற்றை தாண்டி நான்காவதாக ஒரு விசுவாசம் இருக்கிறது . அதுதான் ஜெயலலிதாவுக்கு நன்றிக்கடன் செலுத்தியபடி நகர்ந்து கொண்டிருப்பவர்கள் . இவர்களின் எண்ணிக்கை குறைவுதான் ஆனால் இவர்களுடைய விசுவாச அழுத்தத்தின் அடர்த்தி அதிகம் . இந்த லிஸ்டில் புதிதாக இணைந்திருக்கிறார் மதுரை வடக்கு தொகுதியின் எம் . எல் . ஏ . வான ராஜன் செல்லப்பா . ஜெயலலிதா எனும் ஒற்றை பெயரால் மட்டுமே அ . தி . மு . க . ஆட்சிக்கு வர முடிந்தது , எடப்பாடியாகட்டும் அல்லது பன்னீராகட்டும் எல்லோரும் வென்றது அம்மாவல்தான் . தனிப்பட்ட செல்வாக்கு என்று எவருக்கும் கிடையாது என்று போட்டுப் பொளந்திருக்கிறார் ராஜன் . சமீபத்தில் மதுரையில் நடந்த அரசு விழாவில் ’இந்த ஆட்சி இருந்தால் என்ன ? இல்லாவிட்டால்தான் என்ன ! ” என்று பேசி அமைச்சர்கள் முதல் அதிகாரிகள் வரை அத்தனை பேரையும் டரியலாக்கினார் . பின் தனது ஹாட் பேச்சுக்கு விளக்கம் கொடுத்திருப்பவர் , “எனக்கு இந்த பதவி , பந்தாவெல்லாம் அம்மா போட்ட பிச்சை . எனக்கு மட்டுமில்லை இன்று எங்கள் கட்சியின் கொடியை கட்டி கோலோச்சிக் கொண்டிருக்கும் எல்லோருக்கும் வாழ்க்கையை பிச்சையாக போட்டிருக்கிறார் அம்மா . அப்பேர்ப்பட்ட அம்மாவின் போட்டோவை சட்டமன்றத்தில் எளிதாக திறந்துவிட முடியாத சூழல் இருக்கிறது . ராமதாஸும் , இளங்கோவனும் அம்மாவின் போட்டோவை திறக்க கூடாது என்று விமர்சிக்கிறார்கள் . எங்கிருந்து தைரியம் வந்தது இவர்களுக்கு ? தன்னோட முதுகு நிறைய அழுக்கையும் , அசிங்கத்தையும் சுமக்கும் ராமதாஸ் , அம்மாவை பற்றி பேச என்ன அருகதை இருக்குது ? இவங்களையெல்லாம் இப்படி பேச விட்டபடி நம்ம ஆட்சி போயிட்டிருக்குது . அப்படியானால் இது அ . தி . மு . க . ஆட்சிதானா ? இப்பேர்ப்பட்ட சூழல் இந்த ஆட்சி இருந்தால் என்ன இல்லாவிட்டால் என்ன ? ! எடப்பாடியாரின் அரசு சிறப்பாகத்தான் செயல்படுகிறது . நான் அதில் குறை சொல்லவில்லை . ஆனால் நம் அரசு ஆளுகையில் நம் அம்மாவின் புகழுக்கு ஒரு விமர்சனம் வருகிறதென்றால் அதை பார்த்துக் கொண்டு சும்மா இருந்துவிட முடியுமா ? இணைப்பு இணைப்பு என்று இரு அணிகளில் ஒரு தரப்பு மட்டும் பேசிக்கொண்டே இருக்க , பன்னீர் தரப்போ அலட்சியமாக நடக்கிறது . பேச்சுவார்த்தைக்கு வராமல் இழுத்தடிக்கிறார்கள் . அவர்களை தாங்க வேண்டிய அவசியமில்லை . இரண்டு அணிகளும் இணைந்தால்தான் தங்களுக்கு வாழ்க்கை என்பதை பன்னீர் அணியை சேர்ந்த மற்றவர்கள் புரிந்து வைத்திருக்கிறார்கள் . அதனால் இந்த வாய்ப்பை பயன்படுத்தி இணைந்துவிடுவது நல்லது . இல்லையென்றால் சிக்கல் அவர்களுக்குத்தான் . பன்னீர் செல்வம் என்னமோ அவருக்கு தனி செல்வாக்கு இருக்கிறதென்று நினைக்கிறார் . அப்படி எதுவுமே கிடையாது . அம்மாவின் செல்வாக்கால் மட்டுமே அத்தனை பேரும் வென்றோம் , ஆட்சி அமைந்தது . அம்மா இல்லையென்றால் இங்கே அரசியலில் எங்கள் யாருக்கும் வேலை இல்லை . இதைப் புரியாமல் பன்னீர் செல்வம் காலம் கடத்திக் கொண்டே வந்தால் கூடிய சீக்கிரம் அவர்களின் ஆதரவாளர்கள் தலை தெறிக்க எடப்பாடி அணிக்கு ஓடி வந்துவிடுவார்கள் . பிறகு என்றென்றைக்கும் அரசியல் அனாதையாகத்தான் பன்னீர் நிற்க வேண்டியிருக்கும் . ” என்று ரகளையாக கூட்டியிருக்கிறார் ராஜன் செல்லப்பா .


புதுக்கோட்டை மாவட்டம் நெடுவாசலில் ஓ . என் . ஜி . சி அமைத்த ஆழ்துளைக் கிணற்றை மூட வலியுறுத்தி அக்கிராம மக்கள் ஒருநாள் அடையாள ஆர்ப்பாட்டத்தை நடத்தியுள்ளனர் . புதுக்கோட்டை மாவட்டம் நெடுவாசல் அருகே உள்ள நல்லாண்டார் கொல்லை , வடகாடு , கோட்டைக்காடு , வாணக்கண்காடு , கருக்காகுறிச்சி ஆகிய 5 இடங்களில் கடந்த 1996 - 2006 வரையிலான காலக்கட்டத்தில் ஓ . என் . ஜி . சி நிறுவனம் ஆழ்துளை கிணறுகளை அமைத்தது . இந்நிலையில் , கடந்த ஆண்டு பிப்ரவரி மாதம் , நெடுவாசல் அருகே உள்ள கிராமங்களில் ஹைட்ரோ கார்பன் திட்டம் செயல்படுத்தப்படும் என மத்திய அரசு அறிவித்தது . விவசாய நிலத்திலிருந்து ஹைட்ரோ கார்பன் எடுப்பதற்கு தெரிவித்து அப்பகுதி மக்கள் போராட்டங்களை முன்னெடுத்தனர் . நாளடைவில் நெடுவாசல் போராட்டம் வலுத்தது . நெடுவாசல் போராட்டத்துக்கு அரசியல் கட்சியினர் , இளைஞர்கள் , மாணவர்களின் ஆதரவும் அதிகரித்தது . இதையடுத்து போராட்டத்தை முடிவுக்கு கொண்டுவரும் நோக்கில் போராட்டக்காரர்களுடன் புதுக்கோட்டை மாவட்ட ஆட்சியர் பேச்சுவார்த்தை நடத்தினார் . அப்போது , 9 மாதங்களில் நெடுவாசல் கிராமத்தை சுற்றி அமைக்கப்பட்டுள்ள அனைத்து ஆழ்துளை கிணறுகளும் மூடப்படும் என எழுத்துப்பூர்வ உத்தரவாதம் அளித்தார் . ஆனால் , 9 மாதங்கள் நிறைவடைந்த போதிலும் ஆழ்துளை கிணறுகளை மூட எந்த நடவடிக்கையும் எடுக்கப்படவில்லை . இதையடுத்து ஆழ்துளை கிணற்றை மூட வலியுறுத்தி நல்லாண்டார்கொல்லையில் உள்ள ஆழ்துளை கிணறு அருகே அக்கிராம மக்கள் நேற்று மாலை அடையாள ஆர்ப்பாட்டத்தில் ஈடுபட்டனர் . அப்படி நடவடிக்கை எடுக்கவில்லை என்றால் , மீண்டும் ஹைட்ரோ கார்பன் திட்டத்திற்கு எதிரான போராட்டம் பெரிய அளவில் வெடிக்கும் எனவும் அவர்கள் எச்சரித்துள்ளனர் .